Тинчлик дарслари сермазмун бўлмоқда - Уч илдиз\nby Тўлқин Эшбек · 07.05.2016\nЮртимизда инсонлар мудом қадрли, ўтганлар хотираси эса абадийдир.\n9 май – Хотира ва қадрлаш куни муносабати билан Мирзо Улуғбек номидаги Ўзбекистон Миллий университетида Тинчлик дарслари ўтказилмоқда.\nБу дарсларда иккинчи жаҳон урушида қатнашган ва фронт ортида меҳнат қилган нуронийлар, фахрийлар ҳам иштирок этмоқдалар.\n6 май куни Физика ва Биология-тупроқшунослик факультетларида ўтказилган дарсларда “Қадрият, эътибор ва эъзоз”, “Ватан эркинлиги учун ўз жонини қурбон қилганлар хотираси ҳамиша барҳаёт”, “Хотира муқаддас, инсон қадри азиз”, “Тинчлик қадри” каби мавзулар талабаларда катта қизиқиш уйғотди.\n– Муҳтарам Президентимиз Ислом Каримов ташаббуси билан 9 май – Хотира ва қадрлаш куни умумхалқ байрами сифатида кенг нишонланаётгани юртимизда инсон хотираси қанчалик муқаддас, қадр-қиммати азиз эканлигини кўрсатади,– деди университет проректори Давлатбой Жумабоев.– Бу сана урушларда қурбон бўлган миллионлаб юртдошларимиз хотирасига таъзим қиладиган, бугун сафларимизда юрган, осмонимиз мусаффолиги, юртимиз равнақи йўлида хизмат қилган нуронийларга юксак ҳурмат-эҳтиром кўрсатиладиган эзгу маросимдир. Бундай кунларда бугунги тинч ва осуда ҳаёт, мусаффо осмон, тўкинлик ва фаровонликка қандай оғир йўқотишлар, синов ва машаққатлар эвазига эришилгани хаёлимиздан ўтади. Бизга насиб этган мустақиллик, тинчлик ва осойишталикнинг аҳамиятини теранроқ англаймиз. Юртбошимиз таъкидлаганидек, инсон, халқ, миллат тарихий хотира билан тирик ва барҳаётдир. Ҳеч шубҳасиз, бу урушда халқимиз кўрсатган матонат, мардлик ва қаҳрамонлик намуналарини авлодларимиз асло унутмайди, жанг майдонларида бизнинг ўғлонларимиз нимага қодир эканини доимо ғурур ва ифтихор билан эслайди. Биз аввало урушда қатнашган, мардлик ва жасорат кўрсатган фахрийларини, шулар қаторида фронт ортида меҳнат қилган юртдошларимизни, бутун халқимизни табриклаш билан бир қаторда, урушдан қайтмаган ватандошлар хотираси олдида бош эгиш барчамиз учун ҳам қарз, ҳам фарздир.\nТинчлик дарсларида иштирок этган ветеранлар Равшан Охунов ва Шуҳрат Шоназаров Афғонистонда байналмилал жангларида кўрган-кечирганларини сўзлаб бердилар.\nДарҳақиқат, хотира – ўтганларни эслатиб туради, ўзликни англатади. Қадр – инсонни улуғлайди, жамиятни безайди. Хотира ва қадрлаш куни мазмун-моҳиятида ана шундай эзгу тамойиллар мужассам. Юртимиз мустақиллиги йилларида мамлакатимизда тинчлик-осойишталик, ҳамжиҳатлик ва бағрикенглик мустаҳкам қарор топди. Катталарга ҳурмат, кичикларга иззат, меҳр-оқибат туйғулари одамлар қалби ва шууридан чуқур жой олди. Аждодлар хотирасини ёд этиб, эзгу ишларини давом эттириш, бугун сафларимизда юрган, элу юрт тинчлиги ва равнақи йўлида хизмат қилган кексаларни эъзозлаш маънавий ҳаётимизнинг ажралмас қисмига айланди.\nДавлатимиз раҳбари таъкидлаганларидек, истиқлол даврида туғилиб вояга етган, мустақил ва янгича фикрлайдиган, буюк мақсадлар сари интилаётган фарзандларимиз ота-боболаридан мерос бўлиб қолган ўз юртини, туғилган тупроғини муқаддас деб билиши, унинг эртанги ёруғ куни учун бутун борлиғини бағишлашга, керак бўлса, жонини фидо қилишга тайёр бўлиши – буларнинг барчаси бугун ҳал қилувчи кучга айланиб бораётган ёшларимиз ҳаётининг узвий бир қисмига айлангани ҳаммамизга ишонч ва куч-қувват бағишлайди.\nШу куни Биология-тупроқшунослик факультети талабалари ва профессор-ўқитувчилари Олмазор туманидаги Қариялар уйига ташриф буюрдилар. Бу ерда “Сиз ватан ардоғидасиз” шиори остида маънавий-маърифий тадбир ўтказилди. Унда ушбу масканда истиқомат қилишаётган нуронийларга 9 май – Хотира ва қадрлаш куни муносабати билан байрам совғалари улашилди.\nИстеъдодли талабалар томонидан ижро этилган дилрабо куй ва қўшиқлар барчага кўтаринки руҳ бахш этди.\nТалабаликка бир қадам!\nNext story Тинчликка не етсин!..\nPrevious story ТИНЧЛИК ДАРСЛАРИ


Германиянинг коронавирусга қарши курашиш усуллари экспертлар таҳлилида\nНима учун олмон юртида ушбу касалликдан нобуд бўлиш ҳолатлари нисбатан жуда кам? “Гангельт мўъжизаси“ деган тушунча нимани англатади?\nГермания халқаро экспертлар томонидан “COVID-19”га қарши самарали курашиш бўйича нафақат Европа, балки бутун дунёда пешқадамлардан бири сифатида эътироф этилмоқда. Нима учун олмон юртида ушбу касалликдан нобуд бўлиш ҳолатлари нисбатан жуда кам? “Гангельт мўъжизаси“ деган тушунча нимани англатади? Келинг, хорижий интернет сайтларида эълон қилинган материаллар асосида шу каби саволларга жавоб қидирамиз.\nМасалан, Германияга қўшни Нидерландияда 17 миллион аҳоли яшайди ва қурбонлар сони бўйича голландлар немислардан бирозгина ортда қоляпти – 4200 атрофида. Яна бир чегарадош ҳудуд — 11,5 миллион киши истиқомат қиладиган Бельгия вирусдан ҳалок бўлганлар статистикасида 6600 лик довондан ошиб, Германиядан ўзиб кетди. Бинобарин ГФР аҳолиси бугунги кунда 83 миллион атрофида. Италия ва Испанияга тааллуқли даҳшатли рақамларни эса Германия билан таққослаш умуман ўринсиз. Франциядаги аҳвол ҳам ҳавас қиладиган даражада эмас. Кейинги кунларда АҚШда бир суткада 2-2.5 минг киши COVID-19 оқибатида ҳаётдан кўз юммоқда. Яъни, окаен орти давлатида бир ярим суткада қайд этилган қурбонлар сони Германиядаги жами кўнгилсиз ҳолатларга тенг.


Исми Алвешга ўзгартирилган ўзбекистонлик футболчи ҳақида эшитганмисиз? У Европани ҳайратга сололадими? – AllSportuz.com\nИсми Алвешга ўзгартирилган ўзбекистонлик футболчи ҳақида эшитганмисиз? У Европани ҳайратга сололадими?\nФутбол миллионлар ўйини деган гапни кўп эшитгансиз. Бу бежиз эмас, албатта. Ҳар бир миллатда унинг ўзига яраша ихлосмандлари бисёр, шу жумладан бизда ҳам. Масалан, алоҳида бир ўйинчига мухлислик қилганча, унинг фанатига айланганлар алоҳида мавзу. Айниқса, Роналду ва Месси мухлислари!\nЮртимизда ҳам жаҳон юлдузларига алоҳида ишқибозлик қилиш анча оммалашган. Ҳаттоки, шундай даражага етиб боришганки, ўз фарзандига қайсидир ёқтирган ўйинчисининг исмини ҳам қўйишган. Бугун айнан шу мавзуда сўз юритамиз.\nЧемпионатимизда Марадонадан ташқари яна бошқа бир таниқли футболчининг исми қўйилган ўйинчи ҳам бор. Бу Алвеш! Фамилияси Муродуллаев. У 1998 йили Муборак туманида туғилган. Футболга меҳр қўйгани сабабли шу спорт турини танлаган ва ҳозирда Ўзбекистон чемпионатида фаолият олиб боряпти. Ярим ҳимоячи сифатида тўп суради. Алвеш sports.uz мухбирига аввало бу исмнинг қўйилиш тарихи ҳақида гапирди.\n– Авваламбор, эътибор учун раҳмат айтмоқчиман. Исмим масаласига келадиган бўлсам, аслида менга Алишер деб исм қўйишган. “Машъал” академиясида ўқиб юрган пайтимда дадам кутилмаганда исмимни Алвеш деб ўзгартирган. Дадам футболни ашаддий ишқибози, ҳаттоки мендан кўра, кўпроқ қизиқади. Аммо ўшанда нима сабабдан исмимни Алвеш деб ўзгартирганини билмайман. Балки бу менга футболчи сифатида мотивация бериш учун қилингандир. У пайтда 16 ёшда эдим. Паспорт олганимда ҳам Алвеш деб ёзилган.\nФутбол оламида Алвеш номи билан тўп сурадиганлар кўп, улардан энг таниқлилари сифатида Дани Алвеш, Бруну Алвеш кабиларни айтиш мумкин. Бизнингча, ўзимизнинг Алвешга улардан бирининг ўйини ёққанлиги сабабли шундай ном берилган деб ўйладик. Бу хусусида Муродуллаев шундай деди:\n– Айнан қайсидир ўйинчига қиёсланмаган. Ҳаммаси тўсатдан юз берган. У пайтда Дани Алвеш ҳали танилмаганди. Бруну Алвеш эса таниқли ўйинчилардан бири эди. Дадам асосан Португалия билан Испанияга мухлислик қилиб юрарди. Балки Бруну Алвеш ёдига тушгандир. Лекин ўзим унга унчалик қизиқмаганман. Менимча, аслида Бруну Алвешга ҳам ҳавас қилиб қўйилмаган бўлса керак. Мени руҳлантириш учун шу исмни ўйлаб топган, назаримда. Ўзимга Одил Аҳмедов, Азиз Ҳайдаров ва Фабрегаснинг ўйинлари ёқарди.\nКатта эҳтимол билан юртимиздаги Алвеш исмли ягона инсон шу бўлса керак. Бу номни илк бор эшитганлар учун ўнғайсиз туюлиши аниқ. Қизиқ, футболчи ўз номи билан ноқулай аҳволга ҳам тушиб қолганми?\n– Исмим билан боғлиқ ноқулай ҳолат бўлган. Академияда ўқиб юрганимизда ўсмирлар терма жамоасига чақиришган. У пайтда Темур ака Олимхўжаев бош мураббий эди. Ёш бола эдим. Исмимни сўраганида, Алвеш дегани уялгандим, менга бироз ноқулай туюлган. Кейинчалик мослашиб кетдим. Исмим алмашганидан кейин ҳаётимда ҳам, фаолиятимда ҳам ҳеч қандай ўзгариш сезилмаган. Бу ном ўзимга ҳам ёқади ва бунга кўникиб кетганман. Албатта, Алвеш мусулмончиликка хос бўлмаган исм деб айтишади. Лекин мен намозни канда қилмайман, – дейди футболчи.\nХўш, энди унинг фаолиятига тўхталамиз. Ўзимизнинг Алвеш фаолиятини қай даражада ўтказа оляпти? У футболга кириб келишидан то шу кунгача бўлган давр ҳақида гапириб, олдида турган мақсади ҳақида ҳам тўхталиб ўтди.\n– “Машъал” академиясига норматив орқали болаларни олишарди. Биз ҳам кўрикка боргандик. Ўшанда 55-60 нафар боладан тўрт кишини олиб қолишган, мен ҳам уларнинг орасида эдим. Дастлаб мураббий Дилшод Андаев бошчилигида шуғулланганмиз. 1994 йилдан 1998 йилгача туғилган болалар битта гуруҳ ҳисобланарди. Биз квартирадан қатнардик. Бир йилча қатнаб юрганимдан кейин мени академияга қабул қилишди. Бир қатор мураббийлар бизни кўздан кечиришди. Кейин Анвар ака Хафизов қўли остида шуғуллана бошладим. Сўнг академиядан биринчи лигага ўтганмиз. У ерда бир йил тўп сурдим. Қишки йиғин пайтида мени ўринбосарлар сафига чақиришди. Аммо сўнг ижарага бериб юборишди. Натижада “Хотира-79”да ўйнаб келдим. Ундан кейин фаолиятимни яна “Машъал”да давом эттирдим. Навбатдаги клубим эса “Шўртан” бўлди. Афсуски, ушбу жамоага кетганим мен учун орқага қадам бўлди. У ерда бошида ҳаммаси яхши эди, шартнома имзолагандик. “Шўртан” биринчи лигага тушиб кетмасидан олдин ўша ерда эдим, ўринбосарлар сафида. Биринчи лигага тушиб кетганидан кейин ҳам клубда қолдим. Аммо ўйин амалиёти етарлича бўлмади. Мураббийлар алмашгани туфайли менга деярли имконият беришмаганди. Янги мураббийдан мен учун имконият беришини сўрадим, шу тариқа қандайдир можаро бўлди ва “Шўртан”ни тарк этдим. Шу пайт агент орқали менга Европадан яхши вариант пайдо бўлди. Испания Сегундасининг учинчи дивизионидаги жамоаси билан музокара олиб борилганди. Улар мени чақиришган ва шартномани ҳам жўнатишганди. Бунинг учун барча хужжатларни тайёрлаб қўйгандим. Бахтга қарши пандемия бошлангач, бу иш амалга ошмай қолди. Ҳозир ўзим якка тартибда шуғулланиб турибман. Алоҳида мураббий билан гаплашганман ва махсус индивидуал график асосида ишлаяпман. Яна “Шўртан”га қайтиб ўйнаб тургани кўнглим тортмади. Орада “Бунёдкор”га ҳам бориб кўрдим. Лекин олдимда четдан яна аниқ таклиф бор. Ёзги трансфер ойнаси очилганида кетишим мумкин. Бу сафаргиси Европанинг бошқа чемпионатидан. Футболчи сифатида ўсиш ниятим бор. Ўзимга тўлиқ ишонаман. Чунки футболчи бўлиш учун 10-15 йил умрим кетган. Шу боис бу пайтга келиб футболни ташлаб кетишим тўғри бўлмайди, – дея фикр билдирди, Алвеш.\nШуҳратбек Жўраев, sports.uz\nPrevious ЕЧЛ. “Боруссия Д“ “Севилья” устидан ғалабани сақлаб қолди (+видеошарҳ)\nNext Клопп ишини бажариб қўйган…


5 ҳолат: агар шакар ейишни тўхтатсангиз сиз билан юз беради | LifeHaq.uz\nАлбатта, ширинликлардан буткул воз кечиш имконияти йуқ: қанд шунчалар кўп маҳсулотлар таркибига кирадики, бунинг учун махсус парҳез ўйлаб топиш керак бўларди, у эса саломатлик учун фойдали бўлмайди.\nБироқ, қанд истеъмолини кунлик калориялар умумий ҳажмининг 5 фоиздан ортиқ бўлмаган миқдоригача чеклаш юзасидан Жаҳон соғлиқни сақлаш ташкилотининг тавсияларига риоя этишга ҳаракат қилиш керак, бунинг эса имкони бор. Бунинг учун ичимликларни шакар қўшиб истеъмол қилиш, газли сувлардан воз кечиш ва қандолатчилик маҳсулотлари истеъмолини чеклашнинг ўзи етарли бўлади. Агар сиз шуларни бажарсангиз, мана нималар содир бўлади.\n1. Сиз янада соғломроқ ва ғайратлироқ бўласиз\nКўпчиликка маълумки, қанд глюкоза манбаи ҳисобланади, у эса организмни энергия билан таъминлаш учун зарурдир. Агар одам қонида қанд миқдори камайиб кетса, толиқиш сезади, ҳаракатсизлик бўлади ва ҳатто хушини ҳам йўқотиши мумкин. Бироқ одам қонида қанд моддасининг ортиб кетиш хавфи ҳам оз эмас, бу эса деярли барча ширинликхўрларда кузатилади. Бу моддалар алмашинувининг жиддий бузилишларига, заҳарли алмашинув моддаларининг ажралиб чиқишига сабаб бўлиши, у эса пировардида бутун организмнинг заҳарланишига ва иш қобилиятининг кескин тушиб кетишига олиб келади.\n2. Вазнингиз турғунлашади\nШиринликлар истеъмол қилишни чеклашингиз билан, вазнингиз камайиб боради. Бунинг асосий сабаби қанднинг нафақат калориялар манбаи экани билан боғлиқ. Балки унинг кўпроқ юқори калорияли маҳсулотлар: пишириқлар, қандолатчилик маҳсулотлари, фастфуд, сутли десертлар ва бошқаларнинг таркибига киришидадир. Шундай экан, уларни истеъмол қилишни чеклаган ҳолда, сиз табиий равишда ортиқча вазндан халос бўласиз ва ўзингизни ҳам анча енгил ҳис этасиз.\n3. Ичакларингиз фаолияти яхшиланади\nСизнинг миянгиз навбатдаги ширин пишириқдан роҳатланаётган бир вақтда, барча оғирликлар жабрини ошқозон-ичак йўллари тортади. Чунки, шакарнинг парчаланиши айнан ичакларда юз беради, унинг ортиқчаси эса ошқозон, ичак ва ошқозоности бези ферментларининг ишини издан чиқаради. Ширинликдан воз кечиш ва унинг ўрнини клетчаткага бой маҳсулотлар билан алмаштириш орқали, сиз ичакларингиз худда швейцария соатлари каби ишлай бошлаганини яққол сезишингиз мумкин.\n4. Доимий тарздаги “бирорта ширинлик” ейиш истагидан халос бўласиз\nШакарга боғланиб қолиш механизми ҳам наркотик тобелигидан ҳеч ҳам фарқ қилмайди. Конфет истеъмол қилар экансиз – сизнинг миянгиз ҳузурланади – сиз навбатдаги конфетга қўл чўзасиз. Ва бу ҳолат қандайдир бир ширинлик сизнинг эриша олиш зонангизда мавжуд бўлгунга қадар давом этади. Бунинг ижобий томони шундаки, бу доирани нима қилиб бўлса ҳам бузиб юбориш мумкин. Сиз овқатланиш тартибини ўзгартиришингиз билан, эътибор қаратинг, сиздаги ширинликка бўлган хоҳиш аста-секинлик билан сўниб боради ва тез орада сиз атрофингиздаги ширинликлар тоғини ҳам ўпириб юборишга тайёр инсонларни кўриб хайратга туша бошлайсиз.\n5. Сиз маҳсулотларнинг ҳақиқий таъмини била бошлайсиз\nСиз астойдил чойнинг нафис навини танлайсиз-да, сўнгра пиёлангизга бир нечта қошиқ қанд соласизми? Сиз ўзингизни кофе билимдони деб ҳисоблайсизку, бироқ ширин бўлмаса уни ича олмайсизми? Агар сиз мана шу ва шу каби саволларга ҳа деб жавоб берар экансиз, афсуски, бу ажойиб ичимликларнинг ҳақиқий таъмини билмас экансиз. Яна бошқа кўплаб, шакарнинг каттагина миқдори билан хуштаъм қилинадиган маҳсулотларнинг асл таъмидан ҳам бехабарсиз. Албатта, дастлаб ўрганишингиз қийин бўлади, бироқ атиги икки ҳафта ўтгач, ундан кўп эмас, “ширин” ҳаётингизни қўрқинчли бир туш каби эслайсиз.\nСиз шакардан воз кечишга уриниб кўрдингизми? Ва бунга эриша олдингизми?\n01/08/2020 10:50:13 63 0 Манба: lifehacker.ru


Чегаралар яна ёпилди\nЎзбекистон ва Тожикистон чегарасидаги Равот назорат ўтказиш пости ёпиб қўйилди. Ўзбекистон бир томонлаиа равишда чиқарган бу қарордан анклав ҳудудларда ери бор тожикистонлик деҳқонлар зарар кўраётганларидан шикоят қилмоқда. Ўзбекистон расмийлари бу қарор республика мустақилилиги арафасида кўрилаётган хавфсизлик чоралари доирасида қабул қилинганини билдирган. Бироқ тожикистонлик деҳқонлар Ўзбекистон уларга қарашли ерларни тортиб олиш ниятида, дея хавотир билдирмоқда.\nТожикистон шимолидаги Равот қишлоғи ва Ўзбекистоннинг Фарғона вилояти Бешариқ тумани ўртасида жойлашган тахминан 58 гектар экин ер 1954 йилдан буён тожикистонликлар ихтиёрида бўлган.\nЎшадан буён, дейди Равотдаги деҳқон хўжалиги раиси Маъруфжон Мамадов, анклав ҳудуддаги ер эгалари Ўзбекистон чегараси этагидаги ёлғизоёқ йўлдан ўтиб, ерида ишлаб келган.\n- Бизнинг эски йўлимиз бор, турибди. Ташқаридан, яъни чегара биқинидан ўтардик. Алоҳидда йўл у. Ўша йўлдан ўтардик. Бу йил ўзбек чегарачилари “КПП орқали ўтасизлар”, деб бизни мажбур қилишди. “Бутун дунёда шунақа тартиб, таможний орқали ўтасилар, ерга бўлса ҳам, эшак арава билан бўлса ҳам КПП дан ўтинглар”, деди. Икки ойми ўтдик холос. Ҳозир ҳеч ким ўтмайди. Олти кундан бери ўтиш умуман манъ қилинган,- дейди равотлик деҳқон Маъруфжон Мамадов.\nРавотлик Фаридахон Махмудова ҳатто ердаги ҳосилни йиғиштириб олишга рухсат берилмаётганидан шикоят қилди.\n- Ўша ерда боқилаётган иккита сигирим буғоз, сенятбр бошида туғиши керак. Ундан ташқари маккаларимиз сўта солиб, пишиб ётибди, деҳқончилигимиз, пиёз, картошка ҳамма деҳқончилик қилган. Биз қандай қиламиз бормасак у ёққа. “Молингни олиб чиқиб кет, биз бу ерга сетка тортиб, миналаштирамиз”, деяпти. Сетка тортиб,мина қўяр эканмиш. “Негалигини биз билмаймиз”, деяпти солдатлар,- дейди Равот чегара пости ёпиб қўйилгани боис ери ва қора моли қаровсиз қолганидан хуноб бўлаётган деҳқон аёл.\nМавзуга ойдинлик киритиш мақсадида Ўзбекистоннинг Душанбедаги элчихонасига сим қоқдик.\nТелефон гўшагини кўтарган, аммо ўзини таништирмаган ва овози ёзиб олинишини истамаган ўзбек дипломати “Чегарани ёпиб қўйиш қарори Ўзбекистон мустақиллиги байрамига ҳозирлик тадбирлари доирасида қабул қилинган”, дея жавоб берди.\nБироқ, равотликлар шу пайтгача, мустақиллик байрами кунларида ҳам, бошқа байрамларда ҳам чегарадан бемалол ўтиб келгани ва ҳеч қандай тўсиқ бўлмаганини айтди.\nРавот деҳқон хўжалиги раиси Маъруф Мамадов, чегаранинг ёпилиши давлат сиёсатига ҳеч қандай дахли йўқ, бу шунчаки ўзбек чегарачиларининг ўзбошимчалидан бошқа нарса эмас, дейди.\n- Бир минутда ҳал қилиш мумкин, бир минутда. Бунга катта раҳбар керак эмас. Ана шу иккита ҳарбий раҳбар керак томом. Иккаласи гаплашади “буларнинг йўли авалдан шу ердан эди, эски йўлда юраверади”, дейди тамом. Аввал ҳам шундай бўлган, дер экан Маъруфжон Мамадов, чегарадаги можаролардан кўпинча юқоридагилар бехабар қолаётганини қўшимча қилади.\nТожикистонлик деҳқонлар чегара ҳудудидаги вазъиятдан Сўғд вилояти, Конибодом шаҳар ҳукумати ва маҳаллий ҳукуматлар расмийларини огоҳлантиргани ва ўз навбатида масъуллар бу масала ҳафта сўнгигача ҳал қилинишига ваъда берганларини маълум қилди.\n- Агар эртагача натижа бўлмаса олтмиш, етмишта одам чиқади. Ўша ерга тўпланади-да яна ҳамма,- дейди Маъруф Мамадов.\nИкки давлат ўртасида виза тартиби 2000 йил бошидан амал қилиб келмоқда.\nЎтган 20 йил мобайнида чегараларни делемитация ва демаркация қилиш Ўзбекистон ва Тожикистон давлатлараро комиссия аъзолари иш олиб бораётган бўлса-да, бу масала охиригача ҳалбўлгани йўқ.\nРасмий маълумотларга кўра, ҳозиргача икки қўшни давлат ўртасида чегараларни демаркациялаш ва делемитациялаш ишларининг 70 фоизи бажарилган.\nҚолган 30 фоизида ҳаётий муҳим объектлар жойлашгани ва анклав ерлар бўлгани сабабли томонлар ҳали бу борада бир битимга кела олмаётирлар.


12:20 / 11.12.2018 1169 pdf Ўқиш режими + -\nЕвропа иттифоқи дунё жамоатчилиги эътиборини Мьянманинг Качин, Шан ва Аракан штатларида инсон ҳуқуқлари қўпол равишда бузилаётганига қаратмоқда, деб хабар беради IQNA туркиянинг Yeni Şafak газетасига таянган ҳолда. Маълум бўлишича, ЕИ Кенгаши томонидан Мьянманинг ушбу масалага дахлдор ҳарбий мулозимлари ва полициянинг мутасадди ходимларига нисбатан қўшимча санкциялар ҳозирланмоқда. ЕИ Кенгаши ташкилотнинг Ташқи ишлар кенгаши йиғилишига киритган хатида бу ҳолатдан анча ташивишда экани маълум қилинган. Мактубда ЕИ жиноятчиларни жазолаш учун Халқаро жиноят суди назорати остида жиноятларни текширадиган мустақил механизм ташкил этишни яна бир бор талаб этган.\nЖаннатнинг нечта эшиги бор?\n12:00 / 11.12.2018 3230\n13:50 / 11.12.2018 2725\nҚирғизистоннинг Ўш вилоятида янги мадраса очилди\nКуни кеча Қирғизистон Республикасининг Ўш вилояти, Қорсув туманида Абу Ҳанифа анНўъмон ибн Собит алКуфийrdquo номидаги янги ўғил болалар мадрасаси фойдаланишга давоми...\n2006 11:05 / 11.07.2018\nБуюк Британия ОАВда Ислом имижини қандай ёритилиши таҳлил этилди\nБуюк Британияда фаолият олиб бораётган ОАВ бўйича ўтказилган янги тадқиқотлар натижалари шуни кўрсатмоқдаки, мамлакат оммавий ахборот воситаларида чоп давоми...\n448 11:00 / 11 июль\nУшбу тадбир 2019 йилнинг 9ndash14 март кунлари бўлиб ўтади. Унда 29 та Ислом ва Европа давлатларидан жами 30 нафар иштирокчи қатнашади, деб хабар беради El Ray ахборот давоми...\n402 08:45 / 19 февраль\nАссалому алайкум, Islom.uz порталининг siyrat.uz телеграм канали мухлислари. Рабиъул аввал ойи муносабати билан .Расулуллоҳ соллаллоҳу алайҳи васалламнинг бир кунлари, давоми...\n561 10:00 / 09 ноябрь\n385 09:01 / 30 сентябрь\n1987 13:45 / 12 май


Эронда иқтисодий саммит иш бошламоқда\nАфғонистон ва Покистон президентлари Иқтисодий ҳамкорлик ташкилоти саммитида иштирок этиш мақсадида Эронга сафар қиладилар.\nМазкур саммит арафасида Осиф Али Зардорий ва Ҳамид Карзай Эрон президенти Маҳмуд Аҳмадийнажод билан учрашадилар.\nИқтисодий ҳамкорлик ташкилоти Эрон, Покистон ва Туркия ташаббуси билан 1985 йилда ташкил этилган.\nЗардорийнинг президент Маҳмуд Аҳмадийнажод билан учрашуви чоғида Эрон газини Покистон ва Ҳиндистонга экспорт қилувчи газ қувурлари лойиҳасининг муҳокама қилиши кутилмоқда.\nТеҳрондаги саммит арафасида расмий Исломобод Эронни Афғонистондаги вазиятни барқарорлаштиришга қаратилган АҚШ ва бошқа етакчи давлатлар уринишларига кўмаклашишга чақирди.


Ўзбекистонда 5,4 мингдан зиёд хотин-қизга амнистия акти қўлланилди\n17:41 / 25.01.2017\nПрезидентимиз Шавкат Мирзиёев тақдимномасига мувофиқ Олий Мажлис Сенати томонидан 2016 йил 12 октябрда қабул қилинган “Ўзбекистон Республикаси Конституцияси қабул қилинганлигининг йигирма тўрт йиллиги муносабати билан амнистия тўғрисида”ги қарор ижросини таъминлашда ана шу жиҳатларга алоҳида эътибор қаратилди. 2017 йил 13 январь ҳолатида амнистия акти қирқ мингга яқин шахсга нисбатан татбиқ этилган.\nАмнистияга оид қарорнинг қўлланилишида ошкоралик тамойилига тўлиқ амал қилинишига эътибор қаратилди. Бунда жамоатчилик назорати, хусусан, депутатлар корпусининг бевосита иштирокини таъминлаш юзасидан зарур чоралар кўрилди. Шу мақсадда сенаторлар, депутатлар, Олий Мажлиснинг Инсон ҳуқуқлари бўйича вакили (Омбудсман)нинг минтақавий вакиллари, Фуқаролик жамияти институтлари ходимларидан иборат ишчи гуруҳлари тузилди. Улар томонидан жазони ижро этиш муассасаларида 185 учрашув ўтказилди. 8,3 мингдан зиёд маҳкум билан суҳбат қилинди. Амнистия актига асосан жазодан озод қилинган шахслар билан олиб борилаётган ишлар мониторинг қилиб борилди. Бундан ташқари, оммавий ахборот воситалари, ташкилотлар, меҳнат жамоалари, жазони ўташ жойлари ҳамда маҳаллаларда қарорнинг мазмун-моҳиятини тушунтириш борасида кўплаб тарғибот тадбирлари ўтказилди.\nМажлисда қайд этилганидек, амнистия акти татбиқ этилган шахслардан 26 мингдан зиёди жиноий жавобгарликдан ҳамда жиноий жазодан озод қилинган. Жумладан, амнистия 5,4 мингдан зиёд хотин-қизга, 893 вояга етмаганга, 410 нафар чет давлатлар фуқаросига нисбатан қўлланилган.


Вазирлар Маҳкамаси томонидан Корпоратив бошқарувчи малака аттестатини бериш тартиби тўғрисида низом тасдиқланди (ВМнинг 26.04.2021 йилдаги 236-сон қарори).\n●корпоратив бошқарувчи малака аттестатини олиш талаб этиладиган шахслар доираси ҳамда аттестатни олишга қўйиладиган талаблар;\n●аттестат олиш учун махсус ўқув курсларида ўқиш тартиби, малака аттестатини олишга даъвогарлик қилаётган шахслар билан суҳбат ўтказиш тартиби;\n●аттестатни бериш, уни қайта расмийлаштириш тартиби;\n●аттестатга эга шахслар реестрини юритиш тартиби.\nҲужжат Қонун ҳужжатлари маълумотлари миллий базасида (lex.uz) эълон қилинган ва 27.04.2021 йилдан кучга кирди.


Блогер хабари: Миллий авиакомпаниянинг ёши 20 йилдан ошган самолёти биринчи мартада ерга қўна олмади — Sof.uz\n13.08 12:42 9 Колумнистлар\n2019 йил 11 август куни "Uzbekistan Airways" Миллий авиакомпаниясининг HY778 рейси билан Бишкекдан учиб келган самолёти Тошкент халқаро аэропортига фақат иккинчи уринишда муваффақиятли қўна олди.\nБоинг-757 русумли самолёт бортидаги йўловчилар ичида мен ҳам бор эдим. Самолёт биринчи марта ерга қўнишига бир баҳя қолганида кескин силтана бошлади ва қўна олмасдан қайта ҳавога кўтарилди. Бу ҳолат самолёт бортида бўлган йўловчиларда ваҳима ва қўрқув уйғотди, одамлар дод-вой солишди. Шунга қарамасдан экипаж аъзоларидан бирон ким йўловчиларга ҳолат юзасидан на маълумот ва на огоҳлантириш берди.\nСамолёт фақат иккинчи мартада ерга қўнди, лекин шунда ҳам юзага келган нохуш ҳолат юзасидан йўловчилардан узр сўралмади. Ушбу вазият авиакомпания ходимларининг форс-мажор ҳолатларга тайёр эмаслигидан далолат бермоқда.\n"Uzbekistan Airways" МАК фойдаланишида бўлган Боинг-757 самолётлари ёши 20 йилдан ошганлигини алоҳида айтиб ўтиш жоиз. Бу русумдаги самолётларни ишлаб чиқариш 2004 йилда тўхтатилган.\nСамолётнинг қўниш пайтида кескин силтанганлиги ва фақат иккинчи мартада ерга муваффақиятли қўна олганлиги юзасидан Миллий авиакомпаниядан расмий муносабат кутиб қоламиз.\nсамолёт ҳодиса Тошкент аэропорти авиакомпания\n«Uzbekistan Airways» кечаги рейсда агрессив кайфиятдаги йўловчилар ҳолатни тушунмаганини иддао қилди\n10.12 14:56 829 Ўзбекистон\nЎзбекистон авиабозорига кираётган Эрон самолётлари: ҳар икки йилда бир ҳалокат\n12.11 22:23 514 Ўзбекистон\n23.10 01:15 4462 Колумнистлар\nОАВ: Малайзиянинг йўқолган MH370 тўғрисидаги “давлат сири” очилди\n24.09 17:29 2047 Жаҳон


ЯТТлар учун даромад солиғининг қатъий сўммаси белгиланди - Darakchi\nЖАМИЯТ 10.12.2019, 19:10\nТеглар: тадбиркор, бюджет, даромад солиғи\n2020 йил учун Ўзбекистон Республикасининг Давлат бюджети тўғрисидаги Қонун Президент томонидан имзоланди.\nУнга мувофиқ, якка тартибдаги тадбиркорлар учун жисмоний шахслардан олинадиган даромад солиғининг қатъий белгиланган сўммалари қуйидагича:\nОзиқ-овқат ва бошқа товарларни сотиш:\n👉 Тошкент шаҳри – 750 000 сўм;\n👉 Нукус шаҳри ва вилоятлар маркази – 600 000 сўм;\n👉 бошқа шаҳарлар – 300 000 сўм;\n👉 бошқа аҳоли пунктларида – 200 000 сўм.\nДеҳқон бозорларида қишлоқ хўжалиги маҳсулотлари сотиш:\n👉 Тошкент шаҳри – 250 000 сўм;\n👉 Нукус шаҳри ва вилоятлар маркази – 150 000 сўм;\n👉 бошқа шаҳарлар – 100 000 сўм;\n👉 бошқа аҳоли пунктларида – 50 000 сўм.\nГазета, журнал ва китоблар сотиш:\nЭндиликда “COVID-19” билан касалланган беморларга янги меъёрлар асосида ташхис қўйилади ва даволанади\nТошкент шаҳар Учтепа тумани 81-сонли мактаб тадбиркор Исроил Юнусов ҳисобидан тўлиқ таъмирдан чиқарилди. Бу ҳақда мактаб раҳбари Зиёда Ҳайдарова маълум қилди.Унинг сўзларига кўра, саҳоватпеша тадбиркор...\nФарғонада тадбиркор ўз ҳисобидан 1,2 млрд. сарфлаб янги ўқув биноси қуриб берди\nТадбиркор Саидмаҳмуд Султонов ўз маблағлари ҳисобидан 1 миллиард 200 миллион сўм ажратиб, Бувайда туманидаги 45-умумтаълим мактаб ҳудудига қўшимча 120 ўринга эга бўлган замонавий ўқув биноси...\nЕвропа космик агентлиги янги йил учун рекорд даражадаги катта бюджетни тасдиқлади\nЕвропа космик агентлиги (ЕКА) Кенгаши Севилядаги конференцияда келаси беш йил учун 14,4 миллиард эвро миқдоридаги бюджетни тасдиқлади. Бу ҳақда ЕКА матбуот хизмати маълумотига асосланиб хабар қилинмоқда.ЕКАга...\nТошкентда МЧЖ раҳбари “OLX”да ёлғон эълон бериб, миллионлаб “соққа қилди”\nЯшнободда тадбиркорларни чув туширган “Инсофсиз тадбиркор”га нисбатан жиноят иши қўзғатилди. Бу ҳақда darakchi.uz’га Бош прокуратура Матбуот хизмати раҳбари Ҳаёт Шамсутдинов маълум қилди. Бош прокуратура ҳузуридаги Департаментнинг...


Қиёмат куни соя-салқинда бўладиган 7 тоифа одам » Murodbek.Net\nДата: 08/06/2018, 12:20\nАгар киши бу дунёда нимагадир қаттиқ эҳтиёжманд бўлса, унга етишиш учун имкони борича ҳаракат қилади. Оч қолса, қорнини тўйғазиш дардида бўлади, кийими эскирса янгисини оламан дейди, машинага эҳтиёжи бўлса, емай-ичмай машина учун пул йиғади... Бу рўйхатни узоқ давом эттириш мумкин.\nЮқорида санаб ўтганларимиз инсоннинг ҳаётий дунёдаги эҳтиёжларидир. Аммо ўткинчи. Охиратда туғиладиган эҳтиёж энг кераклиси ва эришиш қийин бўлганидир. Масалан, қиёмат кунида барча инсоният қуёш тиғи остида бўлганида, тиллар танглайга ёпишиб, чанқоқлик азоби тутганда, ҳолсизлик ва жазирама қийнаганда, кишининг нимага эҳтиёжи бўлади? Албатта, соя-салқин жойга. Аммо қиёмат куни бундай жойнинг ўзи бўлмайди, бироқ... Бироқ Аллоҳ таоло айрим бандаларига ўша куни ҳам меҳрибонлик кўрсатиб, уларни соя остига олар экан. Хўш, улар кимлар?\nПайғамбаримиз соллаллоҳу алайҳи васаллам дедилар: "Аллоҳ таоло ҳеч қандай соя бўлмаган қиёмат кунида 7 тоифа одамга соя беради. Булар қуйидаги тоифа одамлардир:\n1. Одил ҳукмрон;\nЧунки одил ҳукмрон давлатини тараққий этишида улкан ҳисса қўшади, халқининг фаровон яшашига, унинг ҳуқуқлари юқори туришига сабабчи бўлади.\n2. Ёшликдан Аллоҳнинг итоатида ва ибодатида улғайиб ўсган одам;\nАйни куч-ғайратга тўлган, ҳар қандай гуноҳ қилишга қодир бўлиб турган ёшлик пайтида Аллоҳнинг ибодатида бўлган банда қиёматда ана шундай бахтга эришади.\n3. Қалби масжидга боғланган одам (яъни, фарз намозларини жамоат билан масжидда ўқийдиган одам);\nАллоҳнинг ибодатини Аллоҳнинг уйида қилиш ана шундай саодатга эришишга сабабчи бўлар экан.\n4. Бир-бири билан Аллоҳнинг розилиги учун (яъни, Аллоҳ йўлида) дўстлашган икки одам;\nДўстлик самимий бўлса, ўртага шайтон аралашмаса икки дунё яхшилигига олиб борувчи бахт ҳисобланади.\n5. Гўзал ва обрўга эга бўлган аёл зинога чорлаган пайтда, бунга рози бўлмасдан: “Мен Аллоҳдан қўрқаман”, деган одам;\nЗино – улкан гуноҳ. Бунинг ортидан турли бахтсизликлар, мусибатлар келади. Аммо шайтон ҳамма ерда ҳозиру нозир. Юқорида келтирилган ҳолда зино қилмай, Аллоҳнинг кўриб турганини ҳис қилиб, бу ишдан қайтса, унга қиёмат куни ана шундай мукофот берилар экан.\n6. Аллоҳ йўлида хуфёна садақа қилган ва ўнг қўли берган нарсани чап қўли билмаган (яъни, ҳеч кимга билдирмасдан ва кўз-кўз қилмасдан садақа қилган) одам;\nСадақа қилиш жуда хайрли амалдир. Садақани риё учун, одамлар кўрсин учун қилмасдан, Аллоҳ йўлида қилса, унинг охири яхшилик билан тугаши ҳадисда баён этилмоқда.\n7. Ёлғизликда ўтириб Аллоҳни эслаб туриб кўзларидан ёш оққан одам”.\nКиши ўзи соғинган ва севган кишисини эсласа, айниқса ёлғиз қолганда, кўзига ёш келади. Бу – инсоний муҳаббат. Аммо Аллоҳни эслаб, қилган гуноҳларига тавба қилиб, кўзига ёш олиш – ҳақиқий илоҳий муҳаббатдир. Бундай кишилар қиёмат куни соя остида бўладилар.


Буюк соҳибқирон Амир Темур ҳақидаги хабарларда тақдир ажойиботлари\nМуҳокама учун мавзу, Редакция почтасидан, Сафар таассуротлари... | 08/19/2017 4:40 PM 30869 марта ўқилди\nХоҳ ишонинг, хоҳ ишонманг!\nСуратда: Таниқли қашқадарёлик ижодкорлар Мирзапўлат Тошпўлатов (чапдан биринчи), Муҳаммаджон Раҳмонов, Насриддин Муҳаммадиев, Ҳаким Сатторов, Икром Отамурод ва Амирқул Каримовлар…\nИбн Арабшоҳ: “Ҳикоя қиладиларки, Темур туғилган кечаси ҳавода қандайдир учиб юрган темир қалпоқчага ўхшаш бир нарса пайдо бўлган. ( Темурийлар даврида ишланган миниатюра суратларда тасвирланган қирғизларнинг бош кийимига ўхшаш қалпоқчалар, бугунги кун тили билан айтганда, “учар ликопчалар” назарда тутилмоқда.) Кейин у кенг бўшлиққа тарқалиб, ер юзига ёйилиб кетган эмиш. Ундаги чўғ ва учқунга ўхшаш нарсалар ҳар томонга сачраган ва уйилиб, ҳатто ўтроқ ва бадавий жойларни ҳам тўлдириб борган эмиш”…\nУшбу манбада келтирилган бу жуда ғаройиб воқеага жиддий эътибор қилинг. Маълумки, ер юзида улкан ижтимоий ўзгаришлар содир бўлиши арафасида келиб чиқиш табиати бизга номаълум бўлган аллақандай сирли самовий кучларнинг аралашуви кузатилади. Эсингизда бўлса керак ўтган асрнинг 80 йилнинг охири ва 90 йилларнинг бошланишида авалқудрат Совет империясининг қулаши арафасида марказий ва маҳаллий газеталаримизда “учар ликопчалар” ва “гуманоидлар- самовий келгиндилар” ҳақидаги материаллар тўлиб тошиб кетганди. Демак, Соҳибқирон Амир Темурнинг тарих саҳнасига келиши учун илоҳий тақдирнинг ҳам ўз ўрни бўлганга ўхшайди. Афсуски, ушбу ғаройиб фактлар Темурийлар тарихини ўрганувчиларнинг назаридан четда қолиб кетган. Бунинг ўрнига Совет мафкураси ҳукмрон бўлган замонларда Амир Темур ҳақида гап кетганда улар Ибн Арабшоҳнинг: “Яна айтишларича, Темур туғилганда унинг қўллари янги қонга буланган экан. Бу аҳвол тавсири фолбинлар ва азайимхонлардан, каромат кўрсатувчи жодугару қоҳинлардан сўралганда, улардан баъзилари: “ У ўғри ва йўлтўсар бўлиб улғаяди” деса, яна бир гуруҳи “ Йўқ, у қассоб ва қонхўр бўлади” дебди, яна бир хиллари эса “йўқ, ундан жаллод ва каллакесар чиқади”, дебдилар”, деган ғаразли мишмишларини асос қилиб кўҳна тарих саҳнасида сезиларли ва муносиб из қолдирган буюк шахсни қоралашга уринганлар.\nИккинчи ажоиботга ўтамиз.\nАмерикалик машҳур ёзувчи, Нобель мукофоти лауреати Жон Стейнбек ўзининг “Чарли исмли итим билан Америка бўйлаб сайёҳат” деган китобида ўз орзусида ардоқлаб юрган бир масканга бориб ҳақиқий манзарани кўрганидан ҳавсаласи пир бўлиб “наҳотки, Самарқандга борганимда ҳам шундай аҳволга дуч келсам-а”, деб хавотирга тушганини ёзади. Стейнбек Самарқандга келган, келмаганидан хабарим йўқ. Аммо буюк бобокалонимиз Амир Темур қайта қурдирган ва Шерозлик Ҳофизнинг “Агар кўнглимни шод этса ўшал Шероз жонони, Қаро холига бахш этгум Самарқанду Бухорони” деб куйланган Самарқандни кўриш учун йил сайин дунёнинг турли бурчакларидан келаётган сайёҳлар сони кундан кунга кўпайиб бормоқда. Президентимиз Шавкат Мирзиеевнинг ташаббуслари билан чет элликлар учун виза олиш муаммоси енгиллаштирилса, уларнинг сони янада ошишига аминман. Мақсадга қайтсак. Бугунги кунда Амир Темур мақбарасини зиёрат қилиш учун Самарқандга келган меҳмонларга Россия телевидениесининг кўпгина каналларида қайта-қайта намоиш этилган, Ўзбекистонлик машҳур ҳужжатли кинорежиссер, Совет иттифоқи халқ артисти, Малик Қаюмовнинг хотиралари асосида суратга олинган “Темурнинг қарғиши” деган ҳужжатли фильмда ҳикоя қилинган ажойиб ва ғаройиб бир воқеани гапириб беришади. Ушбу воқеаларга ўзи бевосита гувоҳ бўлган Малик Қаюмовнинг айтишига қараганда, 1941 йил, 17 июн куни Сталиннинг буйруғи билан Москвадан келган бир гуруҳ олимлар, маҳаллий олимлар билан ҳамкорликда (гуёки яширинган хазина топиш мақсадида) буюк фотиҳ Амир Темурнинг қабрини очиб кўришга киришибдилар. Малик Қаюмов: ”Мен мақбарадан чиқиб кўчанинг нариги бетидаги чойхонага бориб нонушта қилмоқчи бўлдим. Чойхонада ўтирган учта қария менга қараб, “сени ҳам бу қабрни ковловчиларга алоқанг борми?” деб сўрашди. Шунда улардан бири менга қадимий қўлёзма китобни очиб “ Амир Темурнинг қабрини безовта қилиш мумкин эмас, акс ҳолда унинг руҳи безовта бўлиб, мамлакатда уруш олови аланга олиб кетади” деган мазмундаги сатрларни кўрсатишди. Мен ёшлигимда мактабда араб тилини ўрганган эдим, шунинг учун бу гапларни ўз кўзим билан ўқидим…”деб ёзибди. Шундан кейинги рўй берган воқеаларни ҳамма билади. 22 июнда Иккинчи Жаҳон уруши бошланиб кетди. Амир Темур ҳақидаги тақдир ажойиботлари фақат шу воқеа билан тугамайди.\nЭнди мен сизларни бу ажойиботларнинг оламшумул давомига эътиборингизни қаратмоқчиман.\n1991 йилнинг бошларида истеъдодли журналист Ҳаким Сатторийнинг “Ёш Ленинчи” газетасида “Амир Темур юрган йўллар бўйлаб экспедиция” уюштириш ҳақидаги таклифи босилди. Кутилмаганда бу таклиф жуда кўпчилик томонидан қўллаб қувватланди. Газета таҳририятига экспедиция сафида иштирок этмоқчи бўлганлардан илтимосномалар келиб туша бошлади. Ҳатто бу экспедиция харажатлари қоплашни ўз бўйнига олмоқчи бўлган ҳомийлар, турли идоралар ва тадбиркорларнинг қизиқиши ҳам катта бўлди. Хуллас экспедиция қатнашчилари сараланиб уларнинг сони 20 кишидан ортди. Экспедиция 20 кунга мўлжалланганди.\nЭкспедиция 1 август куни сафарга чиқиши мулжалланган эди. Экспедиция жўнашидан икки кун олдин мен ва 11 ёшли ўғлим Синдбод билан “Ёш Ленинчи” газетасининг муҳаррирлар хонасида журналист Рустам Боймуҳаммад деган йигит билан сўҳбатлашиб ўтирган эдик. Эшик очилиб хонага иккита аёл киши кириб келди. Улардан бири кўзига гардиши олтин зарҳалли қимматбахо қора кўзойнак таққан, эгнига ораста кофта – юбка кийган, университетнинг ёш зиёли домласига ўхшаган ўзбек миллатига мансуб тахминан 35 ёшлардаги жувон эди. Иккинчиси эса кўринишидан Хоразм вилоятидан келган қишлоқлик аёлларимизни эслатарди.\n“Мен сизларнинг бошлиқларингиз билан учрашмоқчи эдим. Эшитишимча, сизлар Амир Темур юрган йўллар бўйлаб экспедицияга чиқмоқчи бўлиб турган экансизлар. Сизлар бу сафарни бир- икки ҳафта кечиктиришларингиз керак. Акс ҳолда сизлар буюк Совет Иттифоқини парчалаб юборасизлар”, деди у жиддий оҳангда. “Нималар деяпсиз? Сиз ўзи кимсиз?” сўрадим мен унинг бу гапидан ажабланиб. “Мен ҳозиргина Москвадан учиб келдим. Мен экстрасенсман. Менинг қобилиятимни синовдан ўтказиб расман эътироф этишган. Мана бу аёлни духтирлар ўлади, деб ҳукм чиқаришган экан. Мен уни даволаб тузатдим. Мана қўлимда керакли расмий ҳужжатлар. Менинг бундай мижозларим жуда кўп. Агар хоҳласангиз сиз билан ҳам тажриба сеанси ўтказаман.”, деди фолбиндан кўра зиёли профессорга кўпроқ ўхшаб кетадиган бу жувон. Мен бунақа сир-асрорли нарсаларга жуда қизиққаним учун дарҳол рози бўлдим ва стулда унга тескари бўлиб ўтирдим. Экстрасенс жувон орқамда туриб қўллари билан аллақандай ҳаракатлар қилабошлади. “ Нима қилаяпсиз? Сиз билан ишлаб бўлмаяпти!”, деди жувон жаҳли чиқиб. Ишончим комилки у менинг ичимда овоз чиқармасдан ўқиётган дуоларимни сезиши мумкин эмасди. Кутилмаган меҳмонлар яна бир марта ўзларнинг нима мақсадда келганликларини бошлиқларимизга етказишни тайинлаб чиқиб кетишди. “Нималар деб валдиради бу аёл?!”,-деди Рустам Боймуҳаммад.\nБир вақт унинг ранги оқариб юзи гезарабошлади. “Э, менга нималар бўлаяпти. Ўзимни бошқача хис қилаяпман! Баданим титаб бораяпти. Сизга ҳеч нарса бўлмаяптими? ”, деди жисмоний ва руҳий соппа- соғлом йигит атрофига саросима билан боқиб. “Мен дуо ўқиб ўтирган эдим. Унинг амали менга эмас, сизга таъсир қилганга ўхшайди.”, дедим. “Илтимос, менинг учун ҳам дуо ўқиб қўйинг!”, деди у. “Ваҳима қилманг! Ҳар бир ёмон амални кетказувчи дуо амали ҳам бор”, дедим ва инсонларни инс ва жинлардан ҳимояловчи “учта қул оятини” ўқий бошладим.\nЖурналист Рустам Боймуҳаммад бироздан кейин тинчланиб ўзига келди. “Худога шукур, ўзимга келдим. Қанақа дуо ўқидингиз, менга ҳам ўргатинг”, деди у. “Ривоятларда айтилишича, иссиқ-совуқ қилувчи бир яҳудий жодугар Пайғамбаримизни кўраолмасдан унга сеҳру- жоду қилибди. Пайғамбаримизни қалтироқ тутибди. Шунда Аллоҳ ўз Пайғамбарининг олдига зудлик билан фаришта Жаброилни юбориб барча ёмонликларни даф қилғувчи “Фалақ” ва “Ан-носс” сураларини ўргатибди. Мен шу сураларни ўқидим”, дедим. Ўша куннинг ўзидаёқ биз чақирилмаган меҳмонларни эсдан чиқариб юбордик. Газета бош муҳарририга ҳам экспедициямиз раҳбари Малик Муродовга ҳам бўлиб ўтган воқеа ҳақида оғиз очиб ўтирмадик. Орадан маълум вақт ўтгандан кейин мен Москвадан келган бу жувоннинг исми фамилиясини ёзиб олмаганим учун ҳанузгача афсусландим.\nЭкспедициямиз аввалдан режалаштирилгандек 1 август куни Матбуотчилар кўчасидаги хиёбондан бошланди. Расмий ҳукумат вакилларидан фақатгина “Ёш Ленинчи” газетасининг жонкуяр бош муҳаррири Раззоқ Жабборов ва Республика коммунистик ёшлар иттифоқининг биринчи котиби Азиз Носиров келиб бизларга оқ йўл тилади. Биз ҳомийлар томонидан текинга тақдим этилган шинам автобусларга ўтириб йўлга чиқдик. Экспедициямиз тафсилотлари Ҳаким Сатторийнинг сафар таасуротлари ҳақидаги китобларида батафсил баён этилган. Мен эса ушбу экспедициянинг менинг назаримда диққатга сазовор бўлган айрим жиҳатлари тўғрисида ўзимнинг кузатувларимни ёритишга ҳаракат қилмоқчиман.\n…Биз худди аввалдан режалаштирилганидек буюк саркарда, жаҳонгир Амир Темурнинг пойтахти бўлган Самарқандга кирмасдан унинг туғилган юрти, Шаҳрисабздан унча узоқ бўлмаган Хўжа Илғор қишлоғини зиёрат қилишдан бошладик. Қаерга бормайлик бизларни жуда хурсандчилик ва зўр тантаналар билан кутиб олишарди.\nШарқ меҳмондорчилигинг энг ёрқин тимсоли сифатида оёқларимиз остида қўйлар сўйиларди. Биз уларга Ўзбекистоннинг кўзга кўринган машҳур рассоми Рўзи Чориев томонидан Соҳибқироннинг ҳаётлик даврида чизилган деб қараладиган миниатюра асосида чизилган ва ёзувчи Мамадали Маҳмудов раҳбарлигидаги Ўзбекистон маданият фонди томонидан чоп этилган, Амир Темур портрет- плакатини тақдим этардик.\nСафаримиз давомида бундай кўтаринки танталардан руҳланган бир неча колхоз раислари ҳали юртимизда Совет режими ҳукмрон бўлган бир пайтда мардлик қилиб халқимизнинг қулоғига оғир ботадиган Карл Маркс, Свердлов, Калинин, Коммунизм номли колхозларининг номини дилимизга яқин Амир Темур номига алмаштира бошладилар. Аммо кўча бўйларида катта -катта темир панно-плакатларда қўлини олдинга чўзиб “Сиз туғри йўлдан бормоқдасизлар, ўртоқлар!” деган бутун дунё йўқсилларининг буюк доҳийси Ленин номини ўзгартиришга ҳеч кимнинг журъати етмасди.\nМени Шаҳрисабз шаҳри кўчаларидаги Россия ва Совет иттифоқининг турли минтақаларидан келган туристларнинг ниҳоятда кўплиги диққатимни тортди. Улар гуруҳ- гуруҳ бўлиб магазин ва дуконларга кириб пештахтада турган нимаики бўлса, пулни аямасдан сотиб олишарди. Харидорларнинг кўплигидан қўли қўлига тегмай савдо қилаётган бизнинг сотувчиларимиз эса хурсанд, димоғлари чоғ эди.\nОрадан кўп ўтмай юртимиздаги магазин пештахталари ҳувиллаб қолди. Фақат шундан кейингина магазинчиларимиз савдодан тушган бу қоғоз пуллар хазонрезгидаги япроқларга ўхшаб тутуруққа ҳам ярамаслиги тушуниб қолишди. Бундай ҳолни мен Тошкентда ҳам кузатган эдим. Ўша пайтларда Тошкент-Ашхабод поезди мунтазам қатнаб турарди. Туркманистондан келган меҳмонларимиз ҳам магазин ва бозордаги пештахталар устида нимаики турган бўлса ҳаммасини худди супуриб олгандек тозалаб кетишарди…\n… Экспедициямиз давомида биз баққувват моторли “вездеход” машиналарда Қашқадарё тоғларининг илон изи йўлларидан зўрға ўрмалаб ўша пайтларда Совет иттифоқидаги ғоршунослар орасида анча машҳур бўлган Амир Темур ғори жойлашган ва журналист Ҳаким Сатторийнинг ота юрти бўлган Тошқурғон қишлоғига қараб йўл олдик. Бинолари ташландиқ ҳолига келиб қолган вайрона қишлоқ аянчли аҳволда ҳувиллаб ётарди. Теппадан келган буйруқ асосида бу қишлоқ аҳлининг деярли барчаси вилоятнинг чўл зоналарини ўзлаштириш учун мажбурий равишда кўчирилган экан.\nБиз Ҳаким Саторийнинг отаси хонадонида меҳмон бўлдик. Эртасига биз, ривоятларга қараганда Амир Темур маълум вақтгача ўз йигитлари билан яширинган ғор ва катта жанглар олдидан икки атрофи баланд қояларда машқ қилиб тайёргарлик кўрган “Қалъаи шерон” дараси томон йўл олдик. Тик қоялар бағридаги бир- бирига туташган Амир Темур ғорининг оғзи катталиги 5-6 метр келарди. Экспедиция аъзоларимиздан фақат 8 киши, жумладан мен ва 11 ёшли ўғлим Синдбод ғорининг 850 метр ичкарисигача , ўртаси каттагина кўлдан иборат кенг саҳни залгача кириб бордик.\nТабиатнинг буюк неъмати, муъжизаси бўлган бетакрор “Қалъаи Шерон” дараси ва Амир Темур номи билан боғлиқ ғорлар ҳақида гапириш алоҳида катта бир мавзу бўлгани учун тўхталиб ўтирмаймиз. Атрофдаги қоятошларнинг этагидаги яққол кўзга ташланиб турадиган, халқ тили билан айтганда “Дулдулнинг изи”, гелоглар ва палеонтологларнинг фикрича динозаврларнинг вулқондан отилган лаваларда аниқ муҳрланиб қолган излари жиддий тадқиқотларни талаб қилади.\nЙўлда, сўқмоқдан бораётганимизда дарё лабидаги оқ кўкимтир кигиздан тикланган ёлғиз ўтовга кўзим тушди. Бизларга йўл кўрсатувчилик вазифасини бажараётган маҳаллий киши: “Бу ерда ёзувчи Евгений Березеков турибдилар” деб қолди. Мен бу одам билан илгари икки марта суҳбатлашган эдим. Жамоатчилик уни бир вақтлар анча машҳур бўлган “Уч қудуқ – три колодца” деган қўшиқ муаллифи сифатида танийди. Мен ўғлим Синдбод билан уни зиёрат қилиш учун қолдик. Березековнинг хотираси ниҳоятда кучли эди. У мени дарров таниди ва сўҳбатлашишга рози бўлди.\nСуҳбатимиз асносида у :“ бу маскан ер юзидаги коинот билан алоқа қилиш нуқтаси жойлашган Тибетдаги Кайлас тоғи сингари саноқли қувват ҳудудларидан биридир”, деди. Ҳозирда у ўзини 58 ёшда эканлигини, гарчи Гераклдек бақувват ва соғлом бўлсадан гўшт истеъмол қилишдан ва аёллар билан яқинлик қилишдан воз кечганини, ҳаётининг қолган қисмини зоҳидликда ўтказишга қарор қилганини айтди. Унинг гапига қараганда у асосан олма ва кепаги олинмаган қора нон еб тирикчилик қилаётган эмиш.\nШу сабабли унда инсонда аслида мавжуд бўлган, кейинчалик йўқолиб кетган ёки мудроқ ҳолда тушиб қолган ноёб қобилияти тикланиб, олий ирқ табақасидаги самовий мавжудотлардан ваҳий олаётганини маълум қилди. Бир неча марта параллел оламларга бориб сайёҳат қилиб келганини, ўзга оламлардаги мавжудотлар унга сирли тумор совға қилишганини айтди. Бунинг исботи сифатида у менга гугурт қутисидан сал кичикроқ, ярқиратиб силлиқланган уч бурчак қора тошни кўрсатди. Туморнинг бир бетида “учинчи кўз” рамзи нафис усулда ўйиб ишланганди. “Бунга эътибор қил. Туморни япалоқ томонини кафтингга қўйсанг унинг вазни енгил, пирамида шаклида учини теппага тутиб турсанг у оғирроқ туюлади”, деди Евгений Ефимович.\nМен Евгений Ефимовичнинг томи кетиб қолибди ёки у мени боплаб лақиллатди, деб сира ўйламайман. Чунки ўша пайтда у юртимизда биринчилардан бўлиб “буюк Соҳибқирон Амир Темур” деб номланган романининг биринчи китобини ёзаётган эди. Кўп ўтмай бу китоб иқтидорли ёзувчи ва олим Маҳкам Маҳмудов томонидан ўзбекчага ўгирилиб чоп этилди. Березековнинг бу жойни танлашининг маълум сабаблари бор, албатта. Бир вақтлар у Шаҳрисабз шаҳар компартиясининг биринчи секретари бўлиб ишлаган эди. Табиийки, у кўп нарсаларга қизиқувчи ижодкор сифатида бу ҳудуднинг барча диққатга сазовор сўлим масканларини айланиб, кезиб чиққан.\nШу ерда мен Березеков ҳақида айрим тили аччиқ одамлар орасида юрган бир нечта гап сўзни ҳам қайд қилиб кетмоқчиман. Эмишки, Березеков маҳаллий ҳокимият теппасида турганида ўз шотирларига қишлоқма- қишлоқ юриб кимнинг уйида, қўлида бўлган осори антиқа: қадимий қўлёзма китоблар, заргарлик буюмлари, қадимий тангалар, қўлда ишланган қадимий гиламлар, сўзаналар, халқ амалий санъати буюмларини арзон гаровга сотиб олиб келиб унга беришларини буюрган экан. Тўплаган бу ноёб буюмларни у Москвада яшайдиган ўғлининг адресига жўнатган эмиш. Хўп майли, ғийбатдан тийиламиз. Аслини эса Худо билади.\n… Шу ерда Бухорода рўй берган жуда кулгули бир воқеа эсимга тушди. Биз шинам меҳмонхонада сўҳбатлашиб ўтирган эдик. Экспедициямиз аъзоларидан бири ўзини зукколигини намоён қилмоқчи бўлди шекилли, “Домулло сафаримиз давомида биз шу кунгача 19 та қўйни еб, 20 яшик арақ ичибмиз!”, деди у ўз хурсандчилигини яшираолмай. “ И-и-и-е! Ҳали сиз бу нарсаларни ҳисоблаб юрибсизми?!” деди-ю, гуруҳимиз раҳбари Малик Муродовнинг дами ичига тушиб кетди. Гап шундаки, экспедиция аъзолари орасида албатта бизларнинг фаолиятимизни кузатиб юрган КГБ (Давлат хавфсизлик қўмитаси)нинг бирорта агенти ҳам борлигидан ҳеч ким шак-шубҳа қилмасди.\nСира эсимдан чиқмайдиган кейинги воқеалар ҳақида ҳам қисқача тўхталсак. Аввал айтганимдагидек мамлакатда ҳали Совет тузуми ҳукмрон эди. Экспедициямиз аъзолари Бухоро шаҳарни айланиб юриб Фрунзенинг ҳайкалини топишди…\nУнинг хотирасини зиёрат қилиш учун эмас, албатта. Бухорони забт этган босқинчининг башарасига туфуруш учун. Мен ўзимни бу нафратдан тийиб қолдим. Чунки мен Фрунзени “Бухоро қуввати исломи дин аст” деб ўлкадаги халқларни жаҳолатда ботқоғига ботирган Саид Олимхоннинг жазосини бергани келган “Аллоҳнинг қамчиси” деб ҳисоблардим.\nМен севимли руҳий устозим Абдурауф Фитрат ва Садриддин Айнийнинг китоблари орқали, ҳур фикр жадидлар душмани бўлган бу бемаза амирни Россияга тобе бўлган вассал мамлакатларнинг подшоҳ хонадонларининг фарзандлари ўқийдиган Санкт Питербургда кадетлар корпусида бор йўғи уч йилгина ўқиб қочиб келгани учун ёмон кўрардим. Шунинг учун у бир умр чаласавод бўлиб қолиб мутаассиб ақидапараст руҳонийлар таъсири чегарасидан ташқари чиқаолмаганди.\nБу золим битмас туганмас бойликка эга бўлиб туриб ҳам мамлакатда бирорта олий ўқув даргоҳи уёқда турсин, ҳатто дунёвий фанлар ўқитиладиган бирорта замонавий мактаб ҳам қурдирмаганди. Бу ишга астойдил бел боғлаган маърифатпарвар жадидларни эса жоҳил уламоларнинг “бизнинг халқимизга дунёвий фанлар керак эмас, бу фанлар халқимизни диндан узоқлаштиради, кофир жадидлар халқ орасида фитна ўйғотади.\nБизга Қуръони каримнинг ўзи бас деган гапларига кириб зиндонга ташлатган, кўзларини ўйган, қулоқ – бурнини кесдирган, қўйдек бўғизлаттирган эди. Умуминсоний маданият ва маърифат тарғиботчиси Исмоил Гаспирлини Ўрта Осиёда маърифат тарқатиш ҳақидаги таълимотини қўллаб қувватлагани учун 1919 йилда амир Саид Олимхоннинг буйруғи билан буюк мутафаккир, Маҳмудхўжа Беҳбудийни “жадидлар раҳнамоси”, “даҳрий” деган айблов билан Қарши шаҳрида қатл этилганди.\nМен 20 асрнинг ўрталаригача, биз томонларда 20 йиллаб Бухоро мадрасасининг тупроғини ялаган муллоларимизнинг: “Ер ҳўкизнинг шохида турибди. Ҳўкиз балиқнинг устида турибди. Балиқ сувда сузиб юрибди. Сув ниманинг устида турибди? – деб сўраган киши кофир бўлади”, “Ҳўкиз ерни у шохидан бу шохига олганда ер қимирлайди”, деб ўзларини ва халқни лақиллатиб келишганини жуда яхши эслайман.\nШунинг учун 19 асрнинг иккинчи ярмида яшаб ўтган, ислом динининг йирик ислоҳчиси ва мутафаккири Жамолиддин ал- Афғоний (1839 – 1897) араб-мусулмон ўлкаларида илм-маърифат чироғининг сўниши сабабларини кўрсатиб: “ Бунинг асосий сабабчилари ислом дини руҳонийларидир. Улар қаерда бўлишмасин ҳамиша дунёвий фанларни бўғдилар. Золим хукмдорлар эса уларни қўллаб қувватлади”, деб ёзган экан.\nАмир Олимхон Афғонистонга қочаётганда ўзи билан бойликларининг бир қисмини олиб кетаолган холос. Қолган барча хазиналари большевикларнинг қўлига ўтди. Халқимизга тегишли бу беҳисоб бойликларимизни большевиклар поездларга босиб Россияга олиб кетишди. Мен тарихимиздан хафа эмасман. Тарихимизни ўзимиз хоҳлаганимиздек қайта- қайта ёзишимиз мумкин. Лекин уни ўзгартириб бўлмайди. Муҳими тарихдан ўзимизга кераклича ибрат- хулоса чиқариб олишимиз керак.\nШундай қилиб мамлакатимизда янги тарих бошланиши арафасида, 17 август куни биз Самарқандга кириб келдик ва буюк соҳибқирон Амир Темурнинг қабрини зиёрат қилишга бордик. Ҳаммасга маълумки, 18 август куни социалистик ҳамдўстлик мамлакатларининг пойтахти бўлмиш Москвада давлат тўнтариши рўй берди. ГКЧП аъзолари деб номланган бир ҳовуч маст-аласт каллаваранглар Форос деган жойда СССР деган малакатнинг келажакдаги йўналиши ҳақида бош қотираётган қонуний Президентини касалга чиқариб қўйиб мамлакатнинг бошқарув тизимини ўз қўлларига олишга уринишди.\nЭкспедициямиз 20 августда Тошкентга қайтиб келди. Пировардида, 21 августда эса доимо буюк ва қудратли деб куйланган мамлакатнинг пойдеворига путур кетди. Воқеаларнинг давоми эса барчага аён.\nМана орадан шунча йил ўтган бўлсада, мен Москвадан атайлаб келганман деган аёлнинг гапларини сира ёдимдан чиқараолмайман. Наҳотки, мамлакатимизни мустақилликка эришишида Амир Темур бобомизнинг хизматлари ҳам бўлса ёки бу воқеалар силсиласидаги оддий бир тасодифми?\nМен ва журналист Рустам Боймуҳаммад (ўшандан бери у кишини кўрганим йўқ. Соғ-саломат юргандир) гувоҳ бўлган Москвалик сирли жувон келажакда содир бўладиган воқеаларни олдиндан қандай билди экан?!”, деб ўйлайман.\nХоҳ ишонинг, хоҳ ишонманг, буёғи сизларнинг ҳукмингизга ҳавола.\nТел (90) 936-99-47.\nБугун – буюк Амир Темур туғилган кун: Соҳибқирон муҳаббати\nМозийга назар: Амир Темур ногирон эдими?\nГолливудда Амир Темур ҳақида фильм суратга олинади\nНурали Қобулнинг “Амир Темур ва Эдиге ботир” асарини ўқиб\nХуршид ДАВРОН: СОҲИБҚИРОН АМИР ТЕМУР ҲИКОЯТЛАРИ ВА ҲИКМАТЛАРИ\nАбдулла Орипов: СОҲИБҚИРОН АМИР ТЕМУР (шеърий драмадан парча)\nАМИР ТЕМУР ВА ЧИНГИЗХОН АМАКИВАЧЧАЛАР (МИ?)\nБердиёр ЖУМАЕВ: АМИР ТЕМУР ВА ЧИНГИЗХОН АМАКИВАЧЧАЛАРМИ? (1)


Тошкентдаги турк мактаби "бюрократик тўсиқлар туфайли" ёпилди - BBC O'zbek\nТошкентдаги турк мактаби "бюрократик тўсиқлар туфайли" ёпилди\n19 Январ 2011\nЎзбекистонда энг илғор халқаро мактаблардан бири "бюрократик тўсиқлар ва хавфсизлик хавотирлари" туфайли ўз фаолиятини тўхтатганини эълон қилди.\nТошкентдаги Улуғбек Халқаро Мактаби 1995 йилдан буён 6 дан 16 ёшгача бўлган мактаб болаларига инглиз тилида таълим бериб келаётганди.\nМактаб маъмурияти чиқарган баёнотга кўра, мактаб хорижий ўқитувчиларига маошларни АҚШ долларида тўлай олмаган.\nМаъмуриятнинг даъво қилишича, Ўзбекистондаги банклар ўзбек сўмини АҚШ долларига айлантиришни истамашмайди.\nХорижий ўқитувчиларга визалар олиш ва уларни қайддан ўтказиш ҳам муаммо экани қайд этилади.\nШунингдек мактаб маъмурияти Ўзбекистондаги террорга қарши курашувчи ташкилотлар босимлари охирги дамларда кучайганини даъво қилган.\nТошкентдаги Улуғбек Халқаро Мактаби Туркиянинг Силм Корпорацияси ва Ўзбекистон Ташқи ишлар вазирлиги Дипломатик хизмати ҳамкорлигида очилганди.\n"...Ўзбекистонга тижорат қилиш учун келманг"\nТоки Ўзбекистонда ёзилган ва ёзилмаган қонун-қоидалар қандай ишлашини тушунмагунча ва ё ишончли манбаларни қўллай билмагунча, Ўзбекистонга тижорат қилиш учун келманг\nТошкентдаги Туркия элчихонаси веб саҳифасидан\nУлуғбек Халқаро Мактаби Тошкентда турк сармоядорларига қарашли, Ўзбекистонда узоқ йиллардан бери муваффақиятли фаолият юритиб келган "Демир" ширкати муаммоларга юз тутиши ортидан беркитилмоқда.\nТошкентдаги манбаларга кўра, "Демир" ширкати раҳбарларидан бири Ўзбекистонда ҳибсга ташланган ва ширкат фаолияти устидан текширувлар бормоқда.\n"Демир" ширкати Туркиянинг Ўзбекистондаги йирик сармоядорлардир биридир.\nТуркия Савдо вазирлигидаги манбаларга кўра, Ўзбекистонга "Демир" киритган ётирим 100 миллион АҚШ долларидан ошади.\nЎтган йиллар ичида бу ширкат Ўзбекистонда йирик фермани сотиб олган ва сут ҳамда гўшт маҳсулотлари ишлаб чиқиш учун 13 миллион доллардан кўпроқ сармоясини тикканди.\n"Демир" Ўзбекистонда кенг тан олинган бир номга айланди.\nҲозирда бу ширкат ва Ўзбекистон ҳукумати орасидаги қийинчиликлар хабари Тошкентдан анча узоқларда ҳам хавотир уйғотмоқда.\nТошкентдаги Туркия элчилиги бу масалада изоҳ беришга у қадар иштиёқманд кўринмайди.\nАммо Туркия элчихонаси веб саҳифасида турк ишбилармонларини огоҳлантаридаган битикларни ўқиш мумкин. Унда хусусан шундай дейилади:\n"Токи Ўзбекистонда ёзилган ва ёзилмаган қонун-қоидалар қандай ишлашини тушунмагунча ва ё ишончли манбаларни қўллай билмагунча, Ўзбекистонга тижорат қилиш учун келманг."\nImage caption Ўзбек мухолифати лидери 17 йилдан буён ҳижратда\nЎзбекистон ҳукумат доираларида ўз манбаларига эга "Узметроном" веб саҳифаси турк ширкатлари дуч келган муаммолар ўзбек мухолифати лидери Муҳаммад Солиҳнинг Туркиядаги фаолияти билан боғлиқ эканини тахмин қилади.\n"Узметроном"га кўра, мухолифатдаги "Эрк" партияси раиси Муҳаммад Солиҳнинг ўзбек халқига мурожаати битилган ДВД дисклар ўтган йил охирида Ўзбекистон халқи орасида тарқалган.\n"Баъзи маълумотларга кўра, Ўзбекистонга ноқонуний қўллар билан келтирилган ва тарқатилган дисклар адади аллақачон 30 мингдан ошиб кетди. Бу дискларнинг Туркияда тайёрлангани тахмин қилинади," деб хабар беради "Узметроном".\nВеб саҳифа шунингдек "Эрк" газетасининг Туркияда ўзбекистонлик муҳожирлар томонидан чоп этилиши ва унинг баъзи сонлари Ўзбекистонга давомли етиб келаётганини даъво қилади.\n"Туркиянинг қатор шаҳарларида турк махсус хизматлари ҳамкорлигида у ёки бу сабаблар билан мамлакатни тарк этган Ўзбекистон фуқаролари ғоявий жиҳатдан қайта ишланиб, жангарилар сафларига ёлланмоқда," деб ёзади "Узметроном".\nЎзбекистон мустақиллигини тан олган илк давлат\nТуркия Ўзбекистон мустақиллигини тан олган илк давлатдир.\nМустақилликниннг илк кунлариданоқ Туркия ширкатлари Ўзбекистонга келиб ишлашга қизиқиш билдирганлар.\nЎзбекистоннинг ҳам ички ва ҳам ташқи доирадаги чеклангган савдо шарт-шароитларига қарамасдан, кўплаб турк ширкатлари ҳалиям бу мамлакатда ишлашмоқда.\nБаъзи маълумотларга кўра, Ўзбекистонга ноқонуний қўллар билан келтирилган ва тарқатилган дисклар тиражи аллақачон 30 мингдан ошиб кетди\n"Узметроном" веб саҳифаси\nУлар ўз тижоратларини кенгайтиришга ҳам интилаяптилар.\nАксар тўқимачлик ҳамда озиқ-овқат, мебел ишлаб чиқариш ва қурилиш бўйича кўплаб ўзбек-турк қўшма корхоналари фаолият юритади.\nАммо Туркия Ташқи савдо департаменти ва Ўзбекистон расмийлари бераётган икки ўртадаги садво ҳажмига оид рақамлар бир-биридан фарқ қилади.\nТурк тарафига кўра, икки орадаги савдо ҳажми 918 миллион АҚШ долларига етган.\nЎтган 2009 йили Ўзбекистондаги энг катта сармоядор Россия эди.\nКейинги ўринларда эса Туркия ва Жанубий Корея туришади.\nТошкентдаги турк дипломатлари тижорий алоқаларни йўлга қўйиш ва савдо масалаларини ҳал этиш йўлида кўп вақт сарфлашади.\nЎзбек расмийлари бу мамлакатда турк ишбилармонлари юз тутаётган тўсиқларни ҳам яхши билишади.


Озодликнинг Туркманистондаги мухбири автоҳалокат оқибатида вафот этди\n15 декабр 2019, Тошкент вақти: 23:36\nОзодлик радиоси туркман хизмати мухбири Аманмурад Бугаев.\nТуркманистонда автоҳалокат оқибатида Озодлик радиоси туркман хизмати мухбири Аманмурад Бугаев вафот этди.\n68 ёшли Аманмурад Бугаев 3 апрель куни журналистик топшириқни бажариб, Балқон вилоятидан қайтаётганида, у кетаётган такси ҳалокатга учраган. Журналист Болқон вилоятига сув тошқини оқибатида юзага келган вазиятни ўрганиш учун борган эди.\nАманмурад Бугаев фаол ва тажрибали журналистгина эмас, балки Туркманистонда таниқли шоир, публицист ва ёзувчи эди. Мустақилликнинг биринчи йилларида у Туркманистон адабиёт фондига раҳбарлик қилган, ёзувчилар иттифоқининг котиби бўлган. Бунга қадар у телевиденияда муҳаррир бўлиб ишлаган, даврий нашрларга раҳбарлик қилган.\nАманмурад Бугаев 15 йилдан кўпроқ вақт мобайнида Озодлик радиосида ишлади. У оддий туркманларнинг долзарб муаммоларини ёритиб келди. Сўнгги йилларда у Туркманистон ва туркманлар тарихи юзасидан илмий изланишларни олиб бораётганди.\nОзодлик радиоси Аманмурад Бугаевнинг оила аъзолари, яқинлари, қариндошлари ва ҳамкасбларига чуқур таъзия билдиради.


Ҳокимият органларига давлат бюджетидан ажратиладиган маблағ миқдори кўпайтирилди\n“2020 йил учун Ўзбекистон Республикаси Давлат бюджети тўғрисида»ги Қонунга тузатишлар киритилди.\nЮқори маҳаллий ҳокимият органлари, вазирликлар, давлат қўмиталари, идоралари, бошқа органлар ва ташкилотларга бюджетдан ажратиладиган маблағлар ҳисоби кўпайтирилди. Бу ҳақда Norma ахборот-ҳуқуқий портали хабар берди.\nХабарда айтилишича, СOVID-19 пандемияси даврида давлат бюджетининг барқарорлиги таъминлаш мақсадида “2020 йил учун Ўзбекистон Республикаси Давлат бюджети тўғрисида»ги Қонунга тузатишлар киритилди.\nТузатишларга асосан, биринчидан, «Эл-юрт умиди» жамғармасининг трансфертлар ҳисобидан прогноз харажатлари – 30 млрд сўмга камайтирилди;\nиккинчидан, республика бюджетидан биринчи даражали бюджет маблағларини тақсимловчиларга (юқори маҳаллий ҳокимият органлари, вазирликлар, давлат қўмиталари, идоралари, бошқа органлар ва ташкилотлар) ажратиладиган маблағларнинг чекланган миқдорлари – 5,4 трлн сўмга кўпайтирилди.\nМолия вазирлигига республика бюджетидан ажратиладиган маблағлар таркибига киритилган маблағларни қайта тақсимлаш ҳуқуқи берилди.\nХабарда айтилишича, қонун 19 майдан кучга кирган.


7 сабаб оёқ кийим қутисидаги қопчаларни ташлаб юбормасликка асос бўлади | LifeHaq.uz\nСиликагель шарчаларида ҳақиқатан ҳам тўйимли моддалар мавжуд эмас (бироқ заҳарли моддалар ҳам йўқ). Улардаги намликни шимиб олиш хусусияти кўплаб ҳолатларда асқотади.\n1. Кийимларни бактерия ва ҳидлардан асранг\nШарчалар тўлдирилган бир неча қопчани фитнес зал ёки бассейнга олиб борадиган сумканга солиб қўй. Намликни ютиш орқали улар кийимларни бактерия ва моғор босишдан, демак ёқимсиз ҳидлардан асрайди. Айнан шу усулда шарчалардан саёҳатларда фойдаланиш тавсия этилади, бу маслаҳат намлик даражаси юқори бўлган мамлакат ва пляжларда айниқса асқотади.\n2. Олд ойна терлашининг олдини олинг\nКечқурун ускуналар панельи устида бир неча қопчаларни қолдиринг, эрталаб эса терлаган ойна муаммоси анча камаяди.\n3. Оёқ кийимларни қуритинг\nШуниси аниқки, шарчалар оёқ кийимларда уларга берилган вазифаларни аъло даражада бажаради, ҳатто бу оёқ кийим янги бўлмаса ҳам. Айниқса, бу усул оёқлари ўта терлайдиганлар учун жуда қўл келади.\n4. Хўл бўлган телефонни асранг\nГуруч ҳақида унутинг! Хўл бўлган телефонга қопчаларни қўй, тўлиқ қайта тикланиш имконияти сезиларли даражада ортади. Уёғига нима қилиш кераклиги ҳақида маълумот олиш учун бизнинг айфоннинг техник муаммолари тўғрисидаги қўлланма орқали маълумот олишингиз мумкин.\n5. Пичоқлар ўтмаслашиб қолишига йўл қўйманг\nПичоқ қанчалик қисқа муддат намлик билан қопланиб турса, шунчалик узоқ вақт давомида ўткир ҳолатда қолади. Силикагелни пичоқлар сақланадиган жойга қўй, шундай қилсангиз, уни камроқ ўткирлаштиришингиз мумкин.\n6. Оилавий суратларни сақлаб қолинг\nСуратлар солинган қутига силикагел шарчалари солиб қўйилса, хотираларнинг қоғоз архиви ёпишиб қолмайди ва ўз сифатини йўқотмайди.\n7. Устарадан фойдаланиш муддатини узайтиринг\nАгар устарани қопчалар солинган идишда сақланса, у ҳолда устара ўткир индикатор чизиғи бутунлай ўчиб кетса ҳам ўткир ҳолатини сақлаб қолади.\n27/05/2021 10:00:12 1914 0 Манба: http://www.maximonline.ru


08:29 / 08.02.2018\nЎзбекистон Республикаси Давлат статистика қўмитасининг маълумотларига кўра, 2017 йилда истеъмол нархлари индекси (ИНИ) бўйича ҳисобланган инфляция даражаси 14,4 фоизни, 2017 йилнинг IV чорагида эса 6,1 фоизни ташкил этди. Бунда озиқ-овқат маҳсулотлари нархлари 15,9 фоиз, ноозиқ-овқат маҳсулотлари — 16,1 фоиз ва хизматлар — 8,6 фоизга ошди.\nХизматлар нархлари ва тарифлари ўсиш суръатлари 2017 йилнинг II ва III чоракларга (2,4 ва 3,1 фоиз) нисбатан секинлашиб IV чоракда 1,5 фоизни ташкил этди.\nШунингдек, 2017 йилда озиқ-овқат маҳсулотлари нархларининг 2016 йилга нисбатан номутаносиб ўсиши кузатилди. Хусусан, ноозиқ-овқат маҳсулотлари нархлари ўсиш суръатлари 2016 йилда 10,1 фоиздан 2017 йилда 16,1 фоизгача тезлашган бўлса, озиқ-овқат маҳсулотлари — 0,3 фоиздан 15,9 фоизгача ошди.\nХитойда инфляция даражаси 1,9 фоизга ўсди\n12:40 / 10.07.2018


Адолат устуворлигининг кафолати / ADOLAT ижтимоий-сиесий газетаси\nАдолат устуворлигининг кафолати\nАдолат халқимиз учун азал-азалдан тинч ва фаровон ҳаёт мезони, эзгуликлар манбаи бўлиб келган. Соҳибқирон Амир Темур бобомиз ҳам “Куч – адолатда” деган ҳикматга амал қилган ҳолда давлат бошқарувини ташкил этиб, эл-юртнинг тинчлиги ва фаровонлигини таъминлашга эришган.\nБугунги кунда ҳам мамлакатимизда ҳуқуқий демократик давлат барпо этишда қонун ва адолат устуворлигини таъминлаш энг муҳим мезон бўлмоқда. Бу борада давлат ҳокимиятининг мустақил тармоғи бўлган суд тизимининг ўрни ва аҳамияти ғоят катта. Бу ҳақиқатни мамлакатимиз тараққиётини янги босқичга кўтаришга қаратилган кенг кўламли ислоҳотлар жараёнида ҳам кузатишимиз мумкин.\nСоҳадаги ислоҳотларнинг узвий давоми сифатида Ўзбекистон Республикаси Президенти томонидан имзоланган 2016 йил 21 октябрдаги “Суд-ҳуқуқ тизимини янада ислоҳ қилиш, фуқароларнинг ҳуқуқ ва эркинликларини ишончли ҳимоя қилиш кафолатларини кучайтириш чора-тадбирлари тўғрисида”ги фармон суд-ҳуқуқ тизимини янада демократлаштириш ва эркинлаштириш, суд, ҳуқуқни муҳофаза қилувчи ва назорат органлари фаолияти самарадорлигини юксалтириш, аҳолининг одил судловга бўлган ишончини ошириш, жамиятда қонун устуворлигини таъминлаш ва қонунийликни мустаҳкамлаш мақсадларига қаратилди.\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясига асосан Конституциямизнинг 7 моддасига суд-ҳуқуқ соҳасидаги ислоҳотлар билан боғлиқ принципиал ўзгартишлар киритилгани, судьяликка номзодларни танлаш ва лавозимга тайинлаш тизимини тубдан такомиллаштириш, юқори малакали судьялар корпусини шакллантириш мақсадида судьялар ҳамжамиятининг янги органи – Ўзбекистон Республикаси Судьялар Олий Кенгаши ташкил этилгани бу йўналишдаги ислоҳотларнинг изчил давом этаётганидан дарак беради.\nЭндиликда жамиятни демократлаштириш ва янгилаш баробарида мамлакатимизда суд-ҳуқуқ тизимини мустаҳкамлаш йўлидан дадил қадам ташланмоқда. Мамлакатда ҳокимиятнинг бошқа бўғинларидан мустақил бўлган суд ҳокимиятини мустаҳкам қарор топтириш борасидаги саъй-ҳаракатлар юртимиздаги демократик жараёнлар тантанасини ифода этиш билан бирга, фақат қонунга бўйсуниб, адолат юзасидан иш кўрувчи муҳим демократик институт сифатида суд тизимининг обрў-эътибори ортишига хизмат қилмоқда.\nЯқинда бўлиб ўтган Ўзбекистон Судьялари ассоциациясининг навбатдаги V съездида соҳада амалга оширилаётган ислоҳотлар билан бир қаторда истиқболдаги вазифалар ҳам муҳокама этилди.\nТаъкидланганидек, кейинги йилларда Ассоциация томонидан халқаро юристлар ҳамжамияти ва хорижий давлатлар судларининг жамоат бирлашмалари билан алоқаларни мустаҳкамлашга алоҳида эътибор қаратилмоқда. Жумладан, халқаро Юристлар иттифоқи, Марказий Осиё давлатлари ва Россия Федерациясининг Судьялар ассоциациялари ҳамда Хитой Халқ Республикасининг Юристлар жамияти билан яқин ҳамкорлик ўрнатилган.\nШунингдек, анжуманда Ўзбекистон Судьялари ассоциациясининг 2012-2017 йиллардаги фаолияти тўғрисида ҳисобот тингланди, ташкилий масалалар ҳам кўриб чиқилди. Съездда Ўзбекистон судьялари ассоциациясининг раиси, Марказий Кенгаш аъзолари ва тафтиш комиссиясининг янги таркиби сайланди.\nУшбу анжуман соҳа вакилларига ўзаро фикр ва тажриба алмашиш, суд тизимидаги мавжуд муаммоларни муҳокама этиш ва суд-ҳуқуқ ислоҳотларини такомиллаштиришга доир устувор вазифаларни яна бир бор таҳлил этиш имконини берди.\nВатанимиз тинчлиги йўлида хизмат қилиш – олий шара...\nҲар қандай давлатнинг мустақиллиги, халқнинг эрки унинг ўз армияси, Қуролли Кучлари томонидан ҳимоя қилиниши керак....


Франция ҳукумати баёнот берди: мамлакат сиёсати ўзгармайди\nФранция ҳукумати расмий вакили Бенжамен Гривонинг маълум қилишича, мамлакат вазирлар маҳкамасида юзага келиши мумкин бўлган ўзгаришларга қарамасдан, ўз сиёсатини ўзгартирмайди.\nАввалроқ, Франция вазирлар маҳкамасидаги ўзгаришлар президент Эммануэл Макрон Арманистондан қайтганидан сўнг юз бериши хабар қилинганди, у ушбу давлатга франкофония саммитида иштирок этиш учун боради. Франция раҳбари жума куни кечқурун Парижга қайтади. Ҳукуматда янгиланишларга эҳтиёж борлиги ҳақида бир ҳафта олдин вазифасидан кетган Франция ички ишлар вазири Жерар Коллоннинг истеъфосидан кейин гапира бошлашди. Макрон бош вазир Эдуар Филиппга ички ишлар вазири лавозимини вақтинча бажариш вазифасини топширди.\n«Умумий сиёсий баёнот (парламент олдида) сиёсат ўзгарганда амалга оширилади, аммо ҳозирги ҳолат бундай эмас... Биз ҳозирда кузатилаётган сиёсат ва йўналишни қўллаб-қувватлаймиз», - деди Гриво чоршанба куни бўлиб ўтган брифингда.\nУнинг сўзларига кўра, ҳукумат сиёсатида ҳеч қандай ўзгариш бўлмаслиги туфайли, бош вазирнинг техник истеъфоси ҳам талаб қилинмайди.\nГриво Макроннинг вазирлар кенгаши йиғилишидаги сўзларига таяниб таъкидлашича, «айрим шарҳловчилар тақдим этишга уринаётгани каби» парламентдаги кўпчилик ёки ҳукумат таркибида сиёсий йўналишга оид баҳслар йўқ.\nШунингдек, Франция президенти у ва ҳукумат раҳбари ўртасида ҳеч қандай тушунмовчилик йўқлигини таъкидлади, дея қўшимча қилиб ўтди Гриво.\nФранция матбуоти хабарига кўра, ҳукумат алмашуви бир қатор вазирларга таъсир кўрсатади. Гриво бу борада изоҳ бермади, бу қарор президент ва ҳукумат раҳбари томонидан қабул қилинишини билдириб ўтди.\nЭслатиб ўтамиз, Ўзбекистон Республикаси президенти Шавкат Мирзиёев Франция Республикаси президенти Эммануэл Макроннинг таклифига биноан 8-9 октябрь кунлари расмий ташриф билан ушбу мамлакатда бўлди. Елисей саройида ўтган давлат раҳбарларининг музокаралари ҳар томонлама самарали бўлди. Икки мамлакат учун манфаатли ва узоқ муддатли келишувларга эришилди. Ташриф доирасида ҳукуматлараро ва идоралараро 10та ҳужжат имзоланди.\nКиритилди: 19:14 10.10.2018. Ўқилди: 546 марта. Фикрлар сони: 0 та.\nКун фотоси! Космик кемадаги тиббий текширув – жуда ажо...


Қодиров: Немцовнинг ўлимида УХХ ва АҚШ изини қидириш керак\n12:50 / 18.06.2015\nЧеченистон раҳбари Рамзон Қодировнинг фикрича, мухолифатчи сиёсатчи Борис Немцовнинг ўлдирилишида Украина хавфсизлик хизмати ва АҚШ изини қидириш керак.\n“Фикримча, жиноят изларини Чеченистонда эмас, Украинада, УХХ, у орқали эса АҚШда қидириш керак. Жиноят ортида ҳозирликда Украинанинг аллақандай “Жоҳар Дудаев номли батальон”ига қўмондонлик қилаётган Адам Осмаев турган бўлиши мумкин”, – унинг сўзларини келтиради Интерфакс.\nШунингдек, Қодиров жиноятга ўзининг алоқадорлиги ҳақидаги гапларни инкор қилди:\n“Гўёки мен Немцовни ўлдириш керак деган эмишман. Бу ёлғон! Мен уни ўлдириб нима қиламан? У бизга нима қилди? У бизга халақит берган бўлмаса. У ҳатто кўп йилдан буён бу ерга (Чеченистонга) келмаган ҳам эди. Уни охирги марта ўн тўрт йил муқаддам Гудермесда кўрган эдим”.\nБританияда вафот этган 14 россияликнинг жасад қолдиқлари эксгумация қилинади – ОАВ


Ўзбекистондаги 35 та университетда биринчи ўқув йили кредит-модул тизими асосида олиб борилади - Daryo\n15:41, 07.08.2020 42973\nЎзбекистондаги 35 та университетда биринчи ўқув йили кредит-модул тизими асосида олиб борилади\nПрезидент Шавкат Мирзиёев 6 август куни бу йил олий ўқув юртларига қабулни ташкил этиш ва 2020/2021-ўқув йилига тайёргарлик масалаларига бағишланган йиғилиш ўтказди.\nЙиғилишда ўқув жараёнини юқори сифатли ўқув ресурслари билан бойитиш учун иқтидорли профессор-ўқитувчиларни жалб қилиш зарурлиги таъкидланди.\nОлий ва ўрта махсус таълим вазирлиги 25 августгача барча 7 200 дан зиёд фан бўйича назарий ва амалий машғулотларнинг рақамли услубий таъминотини ва масофавий таълимга мослаштирилган ўқув дастурларини яратиши белгиланди.\nКамида 35 та давлат университетларида биринчи ўқув йили кредит-модул тизимига мувофиқ ташкил қилиниши режалаштирилган.\n«Тараққий этган давлатлар тажрибаси таълим даргоҳларини замон талабларига мослаштирмасдан илмий ва технологик ютуқларга эришиш қийин бўлишини кўрсатмоқда» – деди Президент Шавкат Мирзиёев.\nШу муносабат билан, бу йил Ўзбекистондаги камида 5 та университет нуфузли хорижий университетлар билан ҳамкорликда трансформация жараёнларидан ўтади. Шу билан бирга, ўқитишнинг тузилиши ва технологиялари яхшиланади, натижада университетлар замонавий таълим бериш ва инновацияларни жорий этишга қодир илмий муассасаларга айлантирилади.\nЙиғилиш якунида давлат раҳбари республика миқёсидаги университетларнинг ректорлари билан шахсан суҳбатлашди, масъул шахсларга билдирилган муаммо ва таклифларни ҳал қилиш бўйича аниқ кўрсатмалар берди.\nАввал 2020/2021-ўқув йили учун кириш имтиҳонлари Тошкент шаҳри ва вилоят марказларининг очиқ марказий стадионларида бўлиб ўтиши ҳақида хабар берилган эди.\nЎзбекистонда янги ўқув йилидан аграр таълимнинг бакалавриат йўналишлари босқичма-босқич кредит-модул тизимига ўтказилади\nКарантин сабабли Ўзбекистон ОТМларида контракт пулини тўлаш тизимига ўзгартириш киритилдими?\nЎзбекистонда ўзини ўзи молиялаштиришга ўтган ОТМлар тўлов-контракт миқдорини эълон қилди\n23:44, 27.09.2020 111526\n16:43, 02.10.2020 110023\n10:22, 04.10.2020 125115\n23:59 Бугун 1652\n23:44 Бугун 1906\n23:32 Бугун 1451\n23:29 Бугун 1079\n22:51, 18.10.2020 131446\n23:36, 18.10.2020 124957\n12:25 Бугун 89497\n09:12, 19.10.2020 85987


"Навбаҳор"га ўтган футболчи: "Машъал" бўлмаганида мен бу даражага етмасдим\n5 февраль, 2021, 20:41\nТеглар:Трансфер янгиликлари | Машъал | Насаф\nДарвозабон "лочинлар" билан хориж йиғинида иштирок этмоқда\nБир неча кун аввал, "Машъал" клуби дарвозабони Раҳимжон Давронов "Навбаҳор" аъзосига айланди. Посбон муборакликлар матбуот хизматига клуб раҳбарияти ва бошқаларга миннатдорлик билдирди.\n- Очиғи, ҳар футболчининг ҳаётида нимадир катта туртки бўлади. Менинг ҳаётимдаги катта ўзгаришларга шубҳасиз «Машъал» сабабчи. Агар шу жамоа мактабида тарбия топмаганимда, бугун шу даражага етмаган бўлар эдим!\nМени тарбиялашда катта хизмат қилган «Машъал» клуби ва унинг раҳбариятига ўз миннатдорлигимни билдираман. Барчаси учун катта рахмат. Ҳар доим «Машъал» мен учун биринчи ўринда қолади, - деди Раҳимжон Давронов.\nБиз мухлислар сандан курук уйинлар сериясини кутиб коламиз Худо хохласа келгуси мавсумда Навбахор билан чемпион ва кубок сохибига айланасан!!!Омааааад!!!!\nРахимжон Давронов омад санга\nДавронжон омадингни берсин илойим Навбахор билан совриндор бўлиш насиб қилсин санга.


Назархон Севара Анваржоновна\nТаваллуд топган сана: 23 dekabr 1976 йил\nСевара Анваржоновна Назархон (Назархонова) — поп ва фолк-поп хонанда, шунингдек, миллий ўзбек мусиқалари ижрочиси, бастакор. Ўзбекистон Республикасида хизмат кўрсатган артист. Приднестровьяда хизмат кўрсатган артист.\n1976 йил 23 декабрда Ленинск (Андижон вилояти) шаҳрида ўзбек халқ мусиқаси ижрочиси оиласида туғилган. 1998-2003 йиллар Ўзбекистон Давлат консерваториясида ўқиган.\nШоу-бизнесдаги илк фаолиятини таниқли продусер ва мусиқачи Мансур Тошматов бошчилигидаги Сидерис гуруҳида бошлаган. Тўрт қиздан иборат гуруҳ тезда танилган, аммо у яккахон қўшиқчи сифатида кўпроқ муваффақият қозонди.\nЎзбекистонда муваффақиятли поп-хонанда бўлиб, 2000 йил Севара Питер Гэбриэл (Лондонда) билан танишади ва Realworld Records овоз ёзиш студиясида якка ижродаги альбом ёзиш таклифини олади.\n2000 йил сентябрь ойида “Ниҳол” давлат мукофотига сазовор бўлади, 2 йил ўтгач, 2002 йил 26 августда Ўзбекистоннинг Биринчи Президенти И. Каримов фармони билан, Ўзбекистон Республикасида хизмат кўрсатган артист унвонига эга бўлган. Ҳар хил йилларда “Тарон” студиясининг фикрига кўра, йилнинг энг яхши хонандаси бўлади.\n“Йўл бўлсин” альбоми 2003 йил чиққан. Альбом продюсери таниқли французс мусиқачиси ва продюсери Эктор Зазу бўлган. Альбом Оврупа мусиқа танқидчилари томонидан илиқ кутиб олиниб, уни йилнинг энг яхши нашрларидан бири деб тан олишган.\nБундан сўнг Севара Питер Гэбриэлнинг Growing Up дунё бўйлаб гастроль саёҳатида қатнашиб, у Оврупа, АҚШ ва Канаданинг энг йирик майдонларида бўлиб ўтган 50 дан зиёд концертларда иштирок этади.\n2004 йил Севара BBC World Music Award нуфузли мукофоти доирасида “Best Asian Artist” (“Энг яхши Осиё артисти”) тоифасида ғалаба қозонади. Кейинги икки йил давомида Севара ва унинг гуруҳи жўғрофий жойлашуви бутун марказиб Оврупа ва Осиёни ўз ичига олган тинимсиз гастроль сафарларида бўлишади. Шунда Севара катта муваффақият билан Москвада иштирок этади.\n2007 йил Realworld Records томонидан иккинчи “Сен” номли альбоми чиқади. Бу сафар альбом продюсери Бруно Эллингэм (Bruno Ellingham) бўлди. У Goldfrapp, Nine Inch Nails, Doves каби йирик гуруҳлар ва афсонавий питерлик мусиқачи Виктор Сологублар (“Ғалати ўйинлар”, “Deadушки”) билан ишлаган.\n2010 йил “Севара & Эльф” таҳаллуси остида турли муаллифларнинг шеърига ёзилган, асосан, ўзининг барча қўшиқларини ўз ичига олган “Бундай осон” альбомини чиқаради. Муаллифлардан бири Борис Гребенщиков (“Янги ипак йўли”) бўлди. 2013 йил альбом “Мистерия” номли овоз ёзиш компанияси томонидан “Мен у ерда йўқман” бонус-қўшиғи билан қайта чиқарилди.\n2012 йил Севара Биринчи каналдаги “Голос” (“Овоз”) лойиҳасида иштирок этиб, Леонид Агутиннинг гуруҳига тушди ва иккита босқичдан муваффақиятли ўтиб, учинчисида йиқилади.\n2013 йил Биринчи каналдаги “Вышка” (“Минора”) лойиҳасида иштирок этган. 30 ноябрь куни Мусиқа саройида хонанданинг рус тилидаги альбоми намойиш этилади — “Письма” (“Мактублар”).\n2014 йил Биринчи каналдаги “Точь-в-точь” (“Нақ ўзи”) кўрсатувида иштирок этади. Унинг бошқа қиёфада биринчи гавдаланиши — британиялик хонанда Шаде сиймоси бўлиб, бу чиқиши учун 20 баллдан 19 баллини қўлга киритади. Иккинчи тимсоли — Наташа Королёва озгина муваффақиятсизроқ бўлган. Учинчиси — “Ялла” гуруҳидан Фарруҳ Зокиров тимсоли бўлган. 2015 йил Россия каналидаги “Юлдузлар билан рақс” мавсумида Новосибирск вилоятининг Бердск шаҳридан Александр Набиуллин жуфтлигида иштирок этган.\n2014 йилнинг 14 февралида, Ҳиндистондаги буюк Бобурийлар салтанатининг асосчиси (1483-1530), Бобурнинг таваллуд кунига бағишланган дастурда Тошкентдаги “Ўзбекистон” меҳмонхонаси концерт залида чиқиш қилган. Концерт чоғида унинг ғазал ва шеърларига солинган куйлар ижро этган. Орадан бир йил ўтгач, 2015 йил 14 февраль куни худди шу репертуар билан яна иштирок этган.\nЎзининг продюсерига турмушга чиққан, бир қиз, бир ўғли бор. Асосан, Лондонда яшайди.\n“Тоҳир ва Зуҳра янги талқинда” фильмида (2000 йил, режиссёр Мадина Мўминова) Абдулазиз Каримов билан “Ягонам ўзинг” қўшиғини куйлаб, кинода ўзини гавдалантирган.\n2000 ~ Бахтимдан\n2003 ~ Йўл Бўлсин\n2006 ~ Бу севги\n2007 ~ Сен\n2010 ~ Так легко (Бундай осон)\n2011 ~ Тортадур\n2012 ~ Maria Magdalena\n2013 ~ Письма (“Мактублар”)\n2015 ~ Странница любовь (“Дарбадар севги”)


Москвадаги ўзбеклар Кремлга бош урмоқда\nМосквадаги ўзбеклар бир неча кундан бери идорама идора юриб¸ қирғинни тўхтатишни сўрамоқдалар.\nРоссия пойтахтида қирғизистонлик ўзбекларнинг стихияли намойишлари давом этмоқда. 14 июн куни Смоленская майдонида йиғилганлар Россия Ташқи ишлар вазири номига нома тайёрлаб келишди.\n- Мен Жўрабоев Ҳабибулло. Қирғизистон фуқаросиман. Бизнинг бу ерда талаб қилаëтган нарсамиз бизни ҳимоя қилиш учун ҳеч нарса қилинмаяпти. Ҳаттоки Москвада бизни эшитадиган одамнинг ўзи бўлмаяпти. Қаерга борсак¸ ҳамма жойдан ҳайдаяпти. Ўзбеклар соатига эмас минутига 100 талаб ўляпти. Ҳозир айнан мен яшаëтган районда бизникилар қўриқлаб турган экан. Лекин қанча тура олишини Худо билади. Ичимизда ўшлик¸ жалолободлик¸ қорасувлик болалар бор. Ҳаммаси уже яқинларини йўқотган. Ҳозир булар даже бу ердан чиқиб кета олмаяпти. Ëрдам умуман ҳеч қаердан бўлмаяпти. Биз мана тўрт кундан бери югуриб юрибмиз. У ëққа борсак¸ бу ëққа бор¸ бу ëққа борсак у ëққа бор. Кеча бу ердан телефон қилинди. Битта опа “Ярим қоп унимиз қолди. Гуманитар ëрдам Бишкекка келибди. Ҳали Ўшга бир дона гуруч келгани йўқ” деяпти.\n- Булар ҳамма ëқни қилаяпмиз¸ беряпмиз деяпти. Кимга беряпти? Ўзиникиларга беряпти холос.\n- Хонобод чегарасида икки соатга проход беряпти экан. Қолганлар ўтирибди. Болаларини ариққа ирғитиб¸ болалар ариқда чўкиб кетяпти.\n- Роддомдаги гўдакни ўлдиряптию¸ роддомдаги гўдакни. Ўйлаб кўринг. Нима қилиш керак?\n- Бекордан бекорга бу ëққа келганимиз йўқ. Наҳотки Ислом Абдуғаниевич бизга ëрдам бера олмайди? Наҳотки у ўзининг ўзбеклари учун чиқмайди?\n- Медведевдан ҳам илтимос қиламиз. Ҳеч бўлмаса бола-чақаларимизни олиб чиқсин. Бола-чақаларимиз ўлиб кетяпти. Ëрдам берсин илтимос.\nБу куйинаëтганлар Россия Ташқи ишлар вазирлиги ёнида йиғилган қирғизистонлик ўзбеклар.\nТинимсиз давом этаётган стихияли митингларга йиғилганлар Қирғизистонда қолган яқинлари билан ҳар дақиқада алоқада бўлиб турганликларини гапирадилар. Йиғилганлар қўшни давлатлар раҳбарларидан Қирғизистонда қирғинбаротни тўхтатишларини сўраб чиққанлар.\nАйни пайтда, баъзи маълумотларга кўра Ташқи ишлар вазирлиги намояндаси намойишчилар билан учрашиш учун уч вакилни вазирлик биносига таклиф қилган.\nНамойишчилар Ўзбекистон президенти Ислом Каримовга, Россия президенти Дмитрий Медведевга, БМТ Бош Котиби Пан Ги Мун, Муваққат ҳукумат президенти Роза Ўтунбаева номига ёзилган илтимосномаларини тақдим этдилар.\nАйни пайтда, маҳаллий милиция ходимлари томонидан қўриқланаётган Қирғизистон элчихонасида ҳам ўзбек ва қирғиз жамоа раҳбарларининг учрашуви бўлиб ўтди. Бу учрашувда сўзга чиққан “Ала-Тоо” қирғизистонликлар жамоатчилик ташкилоти раиси Жамилахон Бегиева:\n- Ҳозир Қирғизистон Жануби алангада...Биз чуқур ҳамдардлик билдирамиз, биргаликда чуқур қайғуда эканлигимизни билдирмоқчиман. Ҳозирги асосий мақсадимиз - қонли тўқнашувларни тўхтатишимиз зарур, сабабларни ва айбдорларни эса кейин қидирамиз, дея ўз ватандошларига мурожаат қилди.\nШунингдек, 14 июн куни Москвада Коллектив Хавфсизлик шартномаси ташкилоти иштирокчилари ўртасида Қирғизистондаги вазиятга доир муҳокамалар бўлиб ўтди.\nТашкилотга аъзо давлат вакиллари Қирғизистон жанубидаги вазиятни барқарорлаштириш учун барча чораларни ишга солиш эҳтимолини истисно қилмаяпти.\nБу ҳақда Россия Хавфсизлик кенгаши раҳбари Николай Патрушев КХШТга аъзо давлат расмийларининг Москвада бўлиб ўтган фавқулодда йиғинидан сўнг маълум қилди.\nПатрушев сўзларига кўра, Қирғизистондаги вазиятни барқарорлаштириш бўйича чора тадбирлар яқин соатлар ичида мувофиқлаштирилади.


Иймон – ишонч мустаҳкамлигидир - Favvora | билим чашмасидан отилган фаввора\n2016-05-04 2066 Ko'rilgan Юксаклик сари\nИймон гўзал неъматки, у сабабли киши – ҳаёти-дунёда ва охиратда ҳам омонликка бурканади. Иймоннинг берадиган маъноларидан ўзи – омонлик маъноси бор. Авваллари душман даф қилгудек бўлса, баланд истеҳкомлар билан кишилар қўрғонланиб, ҳимояланишар эди. Ўшанга қиёс, киши агар шайтон ва унинг ҳамлаларидан омонда бўлмоқчи бўлса, фақатгина иймон истеҳкоми орқалигина ўзини мудофаъа қила олади. Иймон – ҳамма нарсага Қодир бўлган Аллоҳимизга ишончимизни мустаҳкамлаб, унгагина суянишимизни тақозо этади. Иймон сохта нарсаларга таяниб, ундан бирон нарса кутишимиздан сақлаб, муҳофаза қилади.\nДемак, иймон наслдан-наслга, авлоддан-авлодга ўзидан-ўзи ўтиб қоладиган неъмат эмаслиги аён бўлгач ва у сабабли омонлик келишини биларканмиз, иймон ғамида кўпроқ ташвиш қилишимиз зарур. Иймонни барча нарсадан юқори қўйиш, унга зид амаллардан воз кечиш – саволга тутиладиган кунни ўйлаган кимса мақсади ҳисобланади.\n๏ Кофирлар иймоннинг яқинига келмасликлари аниқ, улар иймонни англамайди, кўрмайди ва эшитишни ҳам ҳоҳламайди. Улар учун энг аҳамиятлиси дунёдагина яшаб олиш холос. Уларда иймон бўлмаганлиги учун ҳисобни, қайта тирилишни эътибор қилмай иш юритишади.\nإنّ الّذين كفروا سواء عليهم ءأنذرتهم أم لم تنذرهم لا يؤمنونََ ختم الله على قلوبهم وعلى سمعهم على أبصرهم غشوة ولهم عذاب عظيمٌٌ\n( سورة بقرة )\n“Куфр йўлини тутган кимсалар эса хоҳ (Аллоҳ азобидан) қўрқитинг, хоҳ қўрқитманг, уларга баробардир – иймон келтирмайдилар. Аллоҳ уларнинг дилларини ва қулоқларини муҳрлаб қўйган. Кўзларини эса парда қоплаб олган. Улар учун буюк азоб бордир.\n(Бақара; 6-7 оятлар мазмуни)\n๏ Иймонга хилоф бўлган яна бир тоифа борки, ўзларини муъмин санаб, аслида мунофиқликка ўралган ҳолда иш кўришади. Улар аслида мусулмонларни ёмон кўриб, улардан ижирғанадиган кимсалардир. Улар фақатгина баҳона топиб, нималарнидир рўкач қилишга тушишади ва ўзларини “ўнгловчи, тузатувчи” деб аташади. Иймон келтирган фақир ёки бечораҳол кўринишга эга бўлса, уни пасткаш атаб, иймонни менсимасликка тушишади.\n< و من الناس من يقول أمنا بالله و باليوم الأخر و ما هم بمؤمنين يخدعون الله وا لذين أمنوا و ما يخدعون إلا أنفسهم و ما يشعرون في قلوبهم مرض فزادهم الله مرضا و لهم عذاب أليم بما كانو يكذبون و إذا قيل لهم لا تفسدوا في الأرض قالوا إنما نحن مصلحون آلا إنهم هم المفسدون و لكن لا يشعرون و إذا قيل لهم أمنوا كما أمن الناس قالوا أنؤمن كما أمن السفهاء آلا إنهم هم السفهاء و لكن لا يعلمون >\nОдамлар орасида шундай кимсалар ҳам борки, ўзлари муъмин бўлмаганлари ҳолда “Аллоҳга ва охират кунига иймон келтирдик”, дейдилар. Улар Аллоҳни ва иймонли кишиларни алдамоқчи бўладилар ва ўзлари сезмаганлари ҳолда фақат ўзларинигина алдайдилар. Уларнинг дилларида мараз бор эди, бас, Аллоҳ маразларини янада зиёда қилди. Улар учун қилган ёлғонлари сабаб аламли азоб бордир. Уларга: “Ер юзида бузғунчилик қилманглар”, дейилса, “Биз – ислоҳ қилувчилармиз”, дейдилар. Огоҳ бўлингизким, улар албатта бузғунчилардир, лекин ўзлари буни сезмайдилар. Уларга: “Мана бу кишилардек иймон келтиринглар”, дейилса, “Шу пасткашларга ўхшаб муъмин бўламизми?” – дейдилар. Огоҳ бўлингизким, уларнинг ўзлари тубан кимсалардир, лекин буни билмайдилар”.\n(Бақара; 8-13 оятлар мазмунидан)\n๏ Иймон калимаси бўлган “ла илаҳа иллаллоҳ” барча калима ва шиорлардан устундир. У сўз сабабли инсон иймонни талқин этиб, Аллоҳнинг ягоналигини тасдиқ этади. Ҳаёти ҳам шу калимага мос равишда ўтади. Яъни, Ёлғиз Аллоҳнинг динига хос умргузаронлик қилади. Бу калима Қуръонда асл дарахтга қиёс қилиниб, унинг акси бўлган куфр сўзи тамоман нопок дарахтга ўхшатилган.\n< ألم تركيف ضرب الله مثلا كلمة طيبة كشجرة طيبة أصلها ثابة و فرعها في السماء تؤتي أكلها كل حين بإذن ربها و يضرب الله الأمثال للناس لعلهم يتذكرون و مثل كلمة خبيثة كشجرة خبيثة اجتثت من فوق الأرض ما لها من قرار يثبت الله الذين أمنوا با لقول الثابت في الحياة الدنيا و في لأخرة و يضل الله الظلمين و يفعل الله ما يشاء ألم تر إلي الذين بدلوا نعمت الله كفرا و أحلوا قومهم دار البوار جهنم يصلونها و بئس القرار >\n“(Эй инсон), Аллоҳ яхши Сўзга (яъни, иймон калимасига) қандай мисол келтирганини кўргин: “у сўз худди бир асл дарахтга ўхшайдики, унинг илдизи (ер остига) маҳкам ўрнашган, шоҳлари эса осмонда бўлиб, Парвардигорининг изни-иродаси билан мудом мева беради. Аллоҳ одамлар эслатма-ибрат олишлари учун мана шундай мисоллар келтирур. Ёмон сўзнинг (яъни, куфр сўзнинг) мисоли эса ердан (илдизи) узилиб қолган, бир жойда (ўрнашиб) қўним топмайдиган нопок дарахтга ўхшар. Аллоҳ иймон келтирган кишиларни ҳаёти дунёда ҳам, охиратда ҳам устивор Сўз (иймон калимаси) билан собитқадам қилади. Золимларни эса Аллоҳ (ҳақ) йўлдан оздирур. Аллоҳ Ўзи ҳоҳлаган ишни қилур. (Эй инсон), Аллоҳнинг неъматини (яъни иймонни) куфрга алмаштириб юборган ва қавмларини (яъни ўзининг ортидан эргашганларни) ҳалокат чоҳига – ўзи кирадиган жаҳаннамга қулатган кимсаларни кўрмадингизми?! Нақадар ёмон жой у!”\n(Иброҳим; 24-29 оятлар мазмунидан)\nИймон ҳақида ва иймонлиларнинг насиҳати жуда гўзалдирки, улардан баҳра олиш мусулмонларнинг рағбатидаги ишдир.\nАли (каррамаллоҳу важҳаҳу) Росулуллоҳ соллоллоҳу алайҳи васалламдан ривоят қиладилар:\n“Иккита хислат борки, сизларга улар туфайли зарар етишидан хавфдаман:\nкибру ҳавога эргашиш ва\nКибру ҳавога эргашиш – ҳақдан тўсилиш, орзу-ҳавасга берилиш эса дунёни яхши кўришдир.Огоҳ бўлинг! Аллоҳ Таъоло дунёни суйган бандасига ҳам, суймаган бандасига ҳам беради. Иймонни эса фақат суйган бандасига ато этади. Эсда тутинг! Охиратнинг ҳам, дунёнинг ҳам фарзандлари бор. Сизлар дунё фарзанди эмас, охират фарзанди бўлинглар. Билингки, дунё сизларга орқа ўгирувчи охират эса пешвоз чиқувчидир. Огоҳ бўлинг! Бу кун амал куни, унда ҳисоб йўқдир. Яна огоҳ бўлингларки, ҳисоб куни яқин, у кунда амал қилиб олиш йўқдир!”\n๏ Абу Убайда ал-Божий деди: “Хаста пайтида Ҳасан Басрийнинг ҳузурига кирдик (шу хасталик уни ўлим сари етаклаган эди). У бизга:\n“Марҳабо, хуш келибсизлар. Сизларга Аллоҳнинг саломи бўлсин”, дея ўзи сари чорлади.\n“Яратган Роббим сизу бизга жаннатни насиб қилсин. Билингки, агар сабрли бўлиб, рост гапирсангиз ва тақво қилсангиз – бу очиқ-ойдин яхшилик. Аллоҳ сизга рахматини ёғдирсин, эшитганларингиз бу қулоғингиздан кириб, унисидан чиқиб кетмасин. Аллоҳнинг элчиси – Муҳаммад алайҳиссаломдан ибрат олинг... Шошилинг, нажотга шошилинг! Қаёққа юз буряпсиз?! Каъбанинг Эгаси ҳаққи, билингки, ўлим ёнгинангизда, сиз билан баробар турибди. Парча нонга қаноатланган, ямоқ кийимга рози, ерга ёпишиб ибодатга берилган, хатолири учун йиғлаган, уқубатдан қочиб, рахматидан умидвор бўлган кишига Аллоҳнинг рахмати бўлсин”.\nҲасан Басрий шу аҳволда жон берди”.\n๏ Иймонли кимса бошига мусибат келадими, ғам ва ташвиш тушадими, у ҳамиша Аллоҳга боғланиб, унга нола қилади ва Росулуллоҳ соллоллоҳу алайҳи васаллам таълим билан ўргатган дуоларни ўқишга тушади.\n‘‘ لا إله إلّا الله العظيم الحليم ، لا إله إلّا الله ربّ العرش العظيم ، لا إله إلّا الله ربّ السّموات و ربّ الأرض و ربّ العرش الكريم’’\n“Ла илаҳа иллаллоҳу-л-ъазиму-л-халим, ла илаҳа иллаллоҳу роббул-ъаршил-ъазим. Ла илаҳа иллаллоҳу роббус-самавати ва роббул-арзи ва роббул-ъаршил-карим.”\n(Бухорий, Муслим ривоятлари)\nМаъноси: “Улуғ, Ҳалим (меҳрибон) Аллоҳдан ўзга илоҳ йўқ. Арш Эгаси Аллоҳдан ўзга ҳеч қандай илоҳ йўқ. Осмонлар Роббиси, ер Роббиси, арш Роббиси, бўлган Карим Аллоҳдан ўзга илоҳ йўқ”.\n‘‘ اللّهمّ رحمتك أرجو فلا تكلنى إلى نفسى ترفت عينى و أصلح لى شأنى كلّه لا إله إلّا أنت ’’\n( رواه أبو داود و أحمد )\n“Аллоҳумма рохматака аржу фала такилний ила нафсий тарфата ъайнии ва аслихлий шаъний куллуҳу ла илаҳа илла анта.”\n(Абу Довуд ва Аҳмад ривоятлари)\nМаъноси: “Эй Аллоҳим! Рахматингдан умидворман. Мени бирон лаҳза ҳам ўзимга топшириб қўймагин. Менинг бутун ишларимни-шаънимни ўнглагин. Сендан ўзга ҳеч қандай илоҳ йўқ”.\n‘‘ لا إله إلّا أنت سبحانك إنّى كنت من الظّالمين ’’\n“Ла илаҳа илла анта субханака инний кунту мина-з-золимийн.”\nМаъноси: “Сендан ўзга ҳеч бир илоҳ йўқ. Сен барча айбу нуқсондан пок Зотдирсан. Албатта мен зулм қилгувчилардан бўлдим.\n‘‘ألله ، ألله ربّى لا أشرك به شيًا ’’\n( رواه أبو داود و بن ماجه )\n“Аллоҳу Аллоҳу раббий ла ушрику биҳи шай ан.”\n(Абу Довуд, Ибн Можжа ривояти)\nМаъноси: “Аллоҳ, Аллоҳ Парвардигорим Унга ҳеч бир нарсани шерик қилмасман”.


Yangi o'quv yiliga tayorgarlik ko'rish uchun maslahatlar | Sadikov.Uz\nYangi o'quv yiliga tayorgarlik ko'rish uchun maslahatlar\nSubmitted by Nasim Sadikov on Sun, 07/21/2019 - 14:44\nSelect ratingGive Yangi o'quv yiliga tayorgarlik ko'rish uchun maslahatlar 1/5Give Yangi o'quv yiliga tayorgarlik ko'rish uchun maslahatlar 2/5Give Yangi o'quv yiliga tayorgarlik ko'rish uchun maslahatlar 3/5Give Yangi o'quv yiliga tayorgarlik ko'rish uchun maslahatlar 4/5Give Yangi o'quv yiliga tayorgarlik ko'rish uchun maslahatlar 5/5\n- Синф(лар)ингиз ўқувчилар рўйхати билан танишиб чиқинг. Синфингизга янги келганлар ёки чиқиб кетганлар бордир, балки янги синф олаётгандирсиз. Уларни билими хақида бошқа ўқитувчилардан сўраб суриштиринг. Ҳамма ўқувчиларингизни баҳоларини қайта кўриб чиқишингиз мумкин. Кимга қайси фандан кўмак керак, қандай усуллар ёрдам бериши мумкинлигини ўйлаб кўринг.\n- Ўтиб кетган ўқув йилини эсланг. Унда қилинган хатолар ва камчиликларни таҳлил қилиб чиқинг. Ўйлаб кўринг, нималар қилишга улгурмадингиз, қайси мақсадингизга эриша олмадингиз. Кейинги ўқув йилига тахминий қилмоқчи бўлган ишларингизни қисқача рўйхатини тузиб олсангиз ҳам бўлаверади.\n- Изланинг. STEM соҳасига эътибор беришингизни маслаҳат берамиз. (Маълумот учун: STEM -- илм /Science/, технология /Technology/, мухандислик /Engineering/, математика /mathematics/). Бу соҳанинг маълумотларини ўқув жараёнига боғлашга ҳаракат қилинг. Ўқувчиларни дунёдаги кашфиётлар ва янгиликлар билан қизиқтира олишингизга ишонамиз.\n- Кўпроқ мутолaа қилинг. Ўз устингизда ишланг. Касбингизга оид бўлган адабиёт ва мақолаларни ўқинг. Кунига 20-30 дақиқа вақтингизни ажратинг.\n- Синф хонангизга янгилик киритинг. Болаларни ўқишга иштиёқ билан киришиб кетишига ва руҳланишига оз бўлсада синфхона ҳам роль ўйнайди. Камига яна синфда ревизия ҳам ўтказиб, кераксиз коғозлардан, ярми тўлган дафтарлардан вос кечиб макулатурага топширинг.\n- Агар синф раҳбар бўлсангиз, ўқувчиларни ҳар бирига ўқув йилини яхши бошлаб олиши учун тилак хат юборинг. Бу ноанъанвий амални урфга киритишингиз мумкин. Тассавур қилинг бола бу каби индивидуал хатни олганда ўзини муҳим инсон эканлигини ҳис қилади, руҳланади, ўқув йилини яхши ниятлар билан бошлайди. Бу каби хатларни 30 нафар болага 30 хил ёзиш шарт эмас. Компьютерда ёзиб исмларни ўзгартирасиз холос.\n- Ўқувчиларингиз билан хордиқ чиқаринг. Болаларни кинога таклиф қилинг, пикниклар, экскурсиялар уюштиринглар. Ўқувчилар сизни ва бир бирларини кўриб хурсанд бўлади.


“Мустақиллик кампанияси” « O'zbekiston ERK Demokratik Partiyasi\n10 June 2017 - 9:00\nЎн бешинчи боб\nСоқчидан Баҳромни қабул қилиб олган фуқаролик кийимидаги тезкор вакилунинг кетига бир тепиб лифтга киритиб юборди. Ҳали уйқуси ўчмаган бечора буқаттиқ зарбдан лифт деворига манглайи билан урилиб, тиззалари билан полга ўтириб қолди. Юқорилаётган лифтда ўнгланиб олиш мушкул эди.\n– Муғамбирлик қилмоқчимисан? – дея тезкор вакил пошнаси билан унингелкасидан босганди, у юзтубан йиқилди. Лифт тўхтамагунча тезкор вакил унингтуришига имкон бермади. Лифт юқорги қаватларнинг бирида тўхтаганда, у Баҳромнинг ёқасидан судраб даҳлизга чиқариб ташлади. Сўнгра бир хонага олиб кириб, иситиш мосламаси қовурғасига қўлидаги кишан билан бойлаб қўйди. Унинг тиззаларига суяниб, букилиб ўтиришдан бошқа чораси қолмади. Тезкор вакил чиқиб кетгач, у нафас ростлаб, душман ҳамласидан омон қолган типратикандек елкасидан бошини чиқазиб, хонанинг тўрт бурчига ўғринча назар солди.\nКенг ва ёруғ хонанинг икки чеккасида иккита стол. Атрофида бир нечта курси териб қўйилган. Бу жой туман қийноқхонасига нисбатан шинамлиги билан кишида илиқ таассурот уйғотса-да, Оташқул шайтоннинг Султонмуроддан эшитганҳикояларини эслаган Баҳромнинг қўрқувдан эси эсхонасидан чиқай дерди. Султонмуроднинг айтганларига кўра, Оташқул шайтон бошлиқлардан сўкинч эшитганда, ичиб маст бўлганда ёқимсиз нарсалар хусусида кўп гапирарди. У совун еган ғунажиндек оғзини кўпиртириб, бир мақтанишни бошласа, ухлаб қолмагунча вайсайверарди.\nШаҳар бошқармасининг 4 – 5-қаватларидаги қийноқлар ҳақида гапирганда, у ўзини тенгсиз қаҳрамонликлар кўрсатган кимсадек тутишни яхши кўрарди. Унинг ҳикояларига асосланиладиган бўлса, азоб-уқубатларга дош беролмаган қанчадан-қанча инсонлар деразаларга панжара солинмагунча, ўзлариниюқоридан пастга отиб, ўлиб кетганлар. Миршабларнинг ҳаёсиз қилғиликлари туфайли неча-нечалар ўзларига тиғ тортганлар, заҳар ичганлар. Баҳром Абдулланитинглаб турганда ҳам, Оташқул шайтонни эслар экан, Султонмуроддан эшитганларичин ҳақиқат эканлигига иқрор бўлиб ўтирганди. Оташқул шайтоннинг бир диний оила хусусидаги ҳикояси унинг борлиғини банд этганда, хаёлидан ҳайдай олмаётган ўша воқеа унинг кўзлари олдида жонлана бошлади.\n…Имонли бир оиланинг таъмагирлик орқасида тўфонга учраган кемадай сочилиб кетиши ҳар қандай жамиятда уят ҳисобланса-да, ўзбек жамиятида одатий ҳолга айланиб борарди. Ўғридан ҳам, тўғридан ҳам чўтал йиғадиган хавфсизликвакилларига кимнингдир ўз ишини қонуний деб, чўтал узатмаслиги нописандлик ҳисобланадиган тузумда бундан ўзгача бўлиши мумкин ҳам эмасди. Чунки бу жамиятда ўғри ўғрилиги, тўғри тўғрилиги учун бадал тўлаб туриши лозим эди.\nТузум учун ўғридан кўра тўғрининг хавфлилик даражаси жуда баланд эди. Ҳеч қачон эгри деворни тўғри таёқ билан ўлчаб бўлмагандек, бу ҳукуматни ҳам ўзи қабул этган қонунлар билан инсофга чақириб бўлмасди. Қутурган буқа шохига гулчамбарилмоқчи бўлган кимсанинг елкасида боши ўнта бўлса ҳам, юраги бунга дов бермагани каби қонунлар билан бақамти ҳаракатланмоқчи бўлган кимсаларнинг ўрни қамоқхоналарда эди. Қўшнинг кўр бўлса, кўзингни юмиб ўт, деганларидек, чўлоқ от каби қийшайиб юриш замона зайли бўлгач, додингни беровга айтолмасдинг…\n…Оташқул шайтоннинг бўлар-бўлмасга туни билан дайди итдек санғиб юрадиганодати бор эди. Ўзига биркитилган ҳудудлардан чўтал йиққан кунларда, Султонмурододдий қизиқиш туфайли баъзида у билан бирга кезарди. Оташқулнинг тегишли кимсаларни текинга овқатлантирадиган биров билмас қаҳвахона ва ресторанлари бўларди. Ҳар ойда бир неча марта бу жойларда бошқарма бошлиғининг меҳмонлари, пайғамбарнинг куёвидек, тўкин датстурхон атрофида қўр тўкиб ўтирар, уларнинг оғзини мойлаган Оташқул шайтоннинг бошлиқ олдидаги мавқейи соат сайин ўсарди. Бошқарма бошлиғи текширувчиларнинг кўнглини овлай олмаса, ўтирган курсисидан учиб, мансаб учун сарфлаган маблағларига чув тушарди.\nАввало, вазиятни лойқалатишни, иғвогарлик йўли билан жамоадагиларни бир-бирларига қайрашни, ён-атрофидагиларни қўрқув ва зулм билан ҳаракатга келтиришни, едириб-ичиришни ва ейишни билмаган кимсаларга раҳбарлик ўрни тегмасди. Юқори чўққиларни кўзлайдиган Оташқул шайтон бу кабилардан эмасди. У хоҳишига бўйсунишни истамаган кимсаларни босиб, янчиб ўтишдан заррача тап тортмасди. Урарди, синдирарди, пул топарди, едирарди, ичирарди… Унинг пора узатиб туришни истамаган бир оилани вайрон этганини Султонмуроддан эшитган Баҳромнинг қалбибугунги кунларгача ҳам чексиз бир азобда эди. Бироқ, Оташқул шайтон мастлигида мақтаниш учун айтгандир-да, дея, унинг бу гапларга ишонқирамаган маҳаллари ҳам бўларди. Оташқул шайтоннинг даъволарига бугун Абдулла тирик гувоҳ бўлиб турипди. Ишониш учун бундан ортиқ далил-исботнинг зарурати бўлмаса керак…\n…90-йилларда икки ака-ука намозхон йигитлар бўлган экан. Улар Олмониядан машина келтириб сотиб, жуда тез бойиб кетишипди. Данғиллама уйлар қурипдилар, катта тўйлар қилиб, уйланиб олипдилар. Бир кун Оташқул шайтонни бошлиқ чақириб,“Ака-укалардан чўтал оляпсанми”, деб сўрапди. У, ака-укалар тижоратларини қонунлардан чиқмаган ҳолда юригизаётганларини бир неча марта участка нозири орқали шама қилса ҳам, уларнинг қайсарлик қилаётганликларини етказипди. Бошлиқ,“Йўлини топ, бошларида Искандарнинг шохлари бўлса ҳам, шу туманда яшагилари келаётган бўлса, тўлаб турсинлар”, дебди. Бошлиқ ўз ҳудудларидаги ўғрилар қандай нафас оляпти, кимлар қашшоқлашиб кетяпти-ю, кимлар бойиб кетяпти, кимнинг хотини эридан бекитиб ким биландир дон олишяпти, барчасини хонасида ўтириб билиб турар экан.\nБу ишорани кўпдан кутаётган Оташқул шайтон шиддат билан ишга киришипди. Ака-укалар унга ён бермапдилар. Маҳалла раиси билан участка нозири турли баҳоналар билан ака-укаларнинг уйларига қатнайвериб, уларни безор қилиб юборипдилар. Асаби қақшаган ука участка нозирига мушт тушириб, уни бир зарбадаағдарипди. Шуни кутиб турган Оташқул шайтон ака-укаларни ҳибсхонага ташлапди. Қармоғига наҳанг илинганига ишончи комил Оташқул шайтоннинг бу билан ҳам нияти амалга ошмапди.\nАка-укалар ноқонуний тўловдан бутунлай бўйин товлапдилар. Шунда бошлиқ “яхшиликни билмаган ака-укалар”нинг таъзирини бериб қўйишни буюрипди. Улар “Ҳизбут таҳрир”га аъзоликда гумонланипти-ю, тинтув бошланиб, уйларидан тақиқланган ташкилотларга алоқадор бир қанча адабиётлар, варақалар ва икки юз грам гиёҳвандлик моддаси чиқипди. Жараён маҳалла фаоллари ва қўни-қўшнилар иштирокида амалга оширилипди. Баённомага йигирма еттита холис гувоҳ имзо қўйипди. Шунда ғазаб отига минган ука сакраб туриб, бу сафар Оташқулшайтонга калла қўйипди. Ҳушидан кетган Оташқул шайтон, бир ўзига келса, бирҳушини йўқотиб, шифохонада ўн саккиз кун ётипди. Барча олдида ўсал бўлгач, у ака-укаларга баттар тиш қайрашни бошлапди. Қанчалик қийноқларга солмасинлар,кунлаб оч-наҳор қолдирмасинлар, улар айбловни рад этаверипди.\nШу орада Оташқулшайтон ака-укаларнинг хотинларини гувоҳ сифатида кўрсатма бериш учун терговгачақиртирипди ва уларни алоҳида-алоҳида хоналарда қамаб, тайзиқ ўтказа бошлапди. Уканинг хотини жуда гўзал жувон экан. Оташқул шайтон ўз шартига бу аёлрози бўлса, эрини қўйиб юборишга сўз берипди. Уйқусизлик ва чексиз руҳий изтироблар охир-оқибат унинг мадорини қуритипди ва Оташқул шайтон қабиҳ ниятига эришипди. У аканинг хотинига ҳам шу усулни қўллапди.\nҚўл телефонидаги тасвирларни кўрган ака-укалар, ичлари куйиб, ётиб ағанапдилар, деворларга бошларини уриб, бўкириб йиғлапдилар… Азонда аён бўлиптики, улар ор-номусга чидай олмасдан ўзларини осиб, дунёдан кўзлари очиқ кетипди… Жигаргўшаларининг хабарини эшитган она ўша заҳоти жинни бўлиб қолипди, пешонаси шўр ота қирқ кун ўтиб, юрак хуружидан жон таслим қилипди. Икки ёш жувон бевага, аканинг ёлғиз ўғли етимга айланипди. Маҳалладагилар ҳам “ҳизбут таҳрир”чиларнинг оиласи деб икки бахти қора жувонни яккалатиб қўйган эканлар. Энг ачинарлиси, Оташқул шайтон шу пайтгача ҳам, кўнгли тусаганда, ака-укаларнинг хотинлари билан қовушиш одатини тарк этмаганмиш…\n– Сен уларнинг эрлари ўлимларига сабаб бўлдинг. Оилаларини барбод, ёш умрларини хазон қилдинг. Қандай қилиб улар сендан нафратланмасдан бир тўшакда ётадилар? – деган саволига Оташқул Шайтон:\n– Қўлимда уларнинг яланғоч тушган ва ўзим билан жинсий алоқада бўлган видеотасвирлари бор. Иккаласи ҳам ҳижобда, беш вақт намоз ўқийди. Иккинчи томондан, агар эътироз билдирсалар, ўзларининг ҳам “Ҳизбут таҳрир”га аъзо бўлиб қолишлари ҳеч гапмас. Уларнинг битта йўллари бор, эрларига ўхшаб ўзларини ўлдириб юборсаларгина мендан қутуладилар! – дея сурбетларча жавоб қайтарган эди…\nҚанчалар даҳшатли манзара. Ақлга сиғдириб бўлмайдиган пасткашлик. Минглаббундай гўзал оилалар мустақиллик йилларида фитна ва иғво қурбонлари бўлдилар. Лениннинг малъунона аврашларидан ақлу ҳушларини йўқотганда ҳам, Сталиннинг қатағони йилларида жон-жигарларидан айрилганда ҳам миллат бу даражадатаҳқирланмаган эди. Коммунистларнинг кўнгилларида ҳам инсон қавмига нисбатан озгина бўлса-да меҳр-шафқат бор эди. Ҳар қандай қирғинлар “Мустақиллик кампанияси” сингари йигирма йиллаб сурункасига давом эттирилмас, кўп борса уч-тўрт йил давом этарди, холос. Сталин қатағонлари замонларида ҳам инсонларга нафас олиш учун, кўкракларини тиклаб, атрофга назар ташлаш учун имкон бериларди. Сурункали давом этаётган “Мустақиллик қатағонлари” тирик жонларнипажмурдага, пажмурдаларни “тирик жон”ларга айлантирди. Руҳиятга қўрқув жойлаб,одамларни тубанлаштирди. Минг йиллардан буён яшаб келаётган эзгу ҳис-туйғулардан, меҳр-оқибатдан қалбларни мосуво этди.\nФуқароларни ўз сояларидан қўрқадиган иғвогарларга айлантириб қўйди. Илгари ўзлигини айқаш-уйқаш илғаган ўзбек энди ўзини тамоман унутди. “МАНҚУРТ” образи ҳақиқатга айланди. Маҳаллий ҳукмдорлар тўрт юз йилда, Русия империяси 150 йилда ўлкага етказа олмаганталафотни “коммунист оқавалар” бир-икки йилда “Мустақиллик кампанияси” шарофати билан амалга оширдилар…